Bokazio argia dugu migrazioen, eta, bereziki, gizarte-politiken euskal testuinguruan lan egiten duten erakunde, organismo eta eragile guztiekin lankidetzan aritzeko.\nIrakurri gehiago Kontaktua\nMigrazio-prozesuak aztertzea, aztertzea eta ulertzea\nEuskadiko eta Euskal Herriko ingurune espezifikoan eta Espainiako Estatuko eta EBko testuinguru zabalago batean gertatzen ari diren eta etorkizunean izango diren migrazio-prozesuen azterketan, azterketan eta ulermenean erreferente izateko asmoa dugu.\nBegirune Fundazioa euskal erakundeekin, enpresa-sarearekin eta euskal gizarte zibilarekin lankidetzan aritzeko tresna gisa sortu zen, gizarte-ikerketaren esparruan ezagutza sortzearekin eta gizarteari transferitzearekin zerikusia duen guztian.\nAdituak gara ikerketa sozial aplikatuko proiektuen diseinuan eta ezarpenean, eta azken 40 urteetan 200 ikerketa baino gehiagotan parte hartu dugu, estatuko eta nazioarteko hainbat argitalpenetan parte hartuz eta ikastaro ugari emanez.\nBokazioa\tBokazio argia dugu…\n…\tEuskadiko eta Euskal…\nHelburuak\tBegirune Fundazioa…\nOsatzen dugu\tAdituak gara ikerketa…\nSenatuak Begirune Fundazioa hartu du\nXabier Aierdi eta Pepe Oleaga Nerea Ahedo senatariarekin Senatuan Xabier Aierdik eta Pepe Oleagak joan den martxoan…\nXabier Aierdik eta Pepe Oleagak…\n2020ko abenduaren 15ean, Sabino Arana Fundazioak eta Euskaltzaindiak "Immigrazioa eta euskara, udaletako politika…\nMiguel Laparrak prestakuntza egin du…\n2020an, Miguel Laparrak, Soziologiako katedradun eta immigrazioan eta politika publikoan aditua, hizlari gisa parte…\nXabier Aierdiri elkarrizketa, Begirune…\nBideo honetan Xabier Aierdik Jose Antonio Oleagarekin hitz eginten du euskal aktualitateaz eta Soziologia eta Zientzia…\n«Mobilizazioen jatorria frustrazioa…\nXabier Aierdi, Mafaldaren liburu batekin Begirune Fundazioaren liburutegian, Bilbon. / Pankra Nieto Xabier Aierdi…\n«Immigrazioa da gure demokrazien…\nJoan den 2020ko ekainean, Lorenzo Cachón Rodríguez, Madrilgo Unibertsitate Autonomoko Soziologiako katedraduna eta…\n«Krisiak oso maila ahulak ditugula…\nJose Antonio Oleaga soziologoa Bilboko kale batean posatzen elkarrizketa egin aurretik. / Jordi Alemany Jose Antonio…\nBasauriko Udalaren Bizikidetza Plana…\nBasauriko Udalean antolatutako mintegi baterako aurkezpena da, eta Udalbatzako arduradun politikoei zuzenduta dago.…\nBilboko Udalaren udako ikastaroa\nBilboko Udalak 2019ko urrian antolatutako "Bilbo, hiria eta etorkizuna" udako ikastaroan parte hartzeko aurkezpena da.…\nVII. Jardunaldiak: immigrazioa eta…\nVII. Jardunaldiak: immigrazioa eta Integrazioa Euskal Herrian


Iñaki Lopez de Luzuriaga: «Euskal Herriaren irudi zatikatua irakasten da» | Bizigiro | Berria\nATZEKOZ AURRERA. Iñaki Lopez de Luzuriaga. Itzultzailea\n«Euskal Herriaren irudi zatikatua irakasten da»\nGaztelako koroak 1199. eta 1200. urteetan Nafarroari egindako inbasioa aztertu du Lopez de Luzuriagak azken liburuan. Euskal historiaren kontaketan hutsuneak daudela dio.\nAspaldikoa du historiarako grina Iñaki Lopez de Luzuriagak (Gasteiz, 1973). Ofizioz itzultzailea da, baina denbora librean historia ikertzen dihardu, eta uste du akademia ofizialean hutsunea dagoela. Nabarralderekin batera ondu du azken liburua:Nafarroako Erresumaren Inbasioa 1199-1200. Donostian aurkeztu zuen iragan astean.\nNafarroako Erresumaren Inbasioa 1199-1200 liburua idatzi duzu. Nolakoa izan zen inbasio hori?\nNazioartean une historiko eta oso garratz batean gertatu zen inbasioa. Momentu horretan, Gaztelako errege Alfontso VIII.ak erabaki zuen Nafarroako Erresumaren kontra jotzea erresumaren momentu ahul batean, eta begiak kostaldean jarriak zituen bereziki.\nZer garrantzi zuen kostaldeak?\nItsas merkataritza eta arrantza garatzen ari ziren, eta diru sarrerak oso handiak ziren. Nafarroako itsas merkatariak Alexandrian [Egipto] aipatzen ziren 50-100 urte lehenago. Arku atlantikoan salerosketaren trafikoa garatzen ari zen, eta horri begira zegoen Gaztelako erregea.\nGarai hori ez da bereziki ezaguna. Zergatik uste duzu dela hori?\nHistorian, nolabait, lurralde horiek Gaztelako koroan sartu ahala, nortasun juridiko-politiko bat garatu zuten XV. eta, bereziki, XVI. mendeetan. Erakunde sortu berri horiek saiatu ziren justifikatzen zergatik egin zezaketen hitzarmen bat Gaztelako koroarekin.\nJatorriz independenteak zirelako, eta haiek beren kabuz erabaki zutelako Gaztelara sartzea. Bestela, onartu behar zuten inbadituak izan zirela, eta hori ez zen oso abiapuntu ona beren posizioa babesteko.\nZer ondorio izan zituen inbasioak Nafarroaren historian?\nLurralde inbasioa izateaz gain, Nafarroako Erresuman haren lurraldearen herena edo galdu zuen. Kontzeptu aldaketa bat ere izan zen. Nafarroa bizirik irauteko kinka larrian geratu zen. Ordura arte Nafarroako Koroa euskaldunen koroa bat zen, nafarrena, bertakoa. Orduan aipatzen da lingua navarrorum. Hortik aurrera, nahitaezko bitasuna nagusitzen da: kristau, Gaztelaren eskutik, ala mairu. Luze gabe, gainera, Nafarroako Koroa eta erresuma argi eta garbi bereizi ziren. Ez zegoen identifikazio zuzenik koroaren eta erresumaren artean.\nDuela ia 900 urteko historia kontatu duzu liburuan. Zaila izan da dokumentazioa aurkitzea?\nBigarren mailako iturriak erabili ditut. Duela hogei urtetik gaur egun arte, gaiak gero eta gaurkotasun handiagoa hartu du, eta zenbait autorek aztertu egin dute. Sakabanatuta dagoen informazioa hartu eta horri forma ematea izan da lana.\nAipatu duzu hainbat autorek landu dutela gaia azken urteetan. Interesa duela uste duzu?\nBai. Duela gutxi arte, esan izan da Gipuzkoa libreki batu zela Gaztelako koroara, eta hori ez da bakarrik Espainiatik aldeztu, baita bertako instituzioetatik ere. Nahiz eta azken hamarkadetan ikusten zen hori ez zela hain argi, eta ez zela oso defendagarria .Gainera, nafartasuna nabarmentzen du, euskal estatua Nafarroa izan zenaren ideia.\nGaur egun, jendeak ezagutzen al du Euskal Herriko historia?\nInteres falta dago. Eskolako curriculumean Euskal Herriaren irudi erabat zatikatua ematen da, errealitate administratiboa bezala. Euskaraz gure historia oso gutxi landu eta zabaldu da. Dena erdaraz egiten da, nahiz eta Euskal Herriari buruzko historia izan. Hor gabezia handia zegoen, eta, alde horretatik, Wikipedian hutsune hori betetzen ari gara.\nHain zuzen, Euskal Wikilarien Elkarteko kide ere bazara. Zergatik da hain garrantzitsua Wikipedian euskaraz idaztea?\nBertako euskaldunek erreferentzia bat izateko euskaraz lehenaldiari buruz. Lehenaldia aztertzean, oinarri sendoak jartzen dira orainaldiari begira, baina bereziki geroaldiari begira. Askotan, bereziki gazteek ez dute erreferentzia nahikorik euskaraz.\nWikipediak ematen du horretarako aukera?\nLankidetzan egiten da, eta lizentzia askean. Edonork erabil, berrerabil eta zabal dezake, hor jartzen diren baldintzen arabera.


«Alborapen (estatistika)»: berrikuspenen arteko aldeak - Wikipedia, entziklopedia askea.\n«Alborapen (estatistika)»: berrikuspenen arteko aldeak\nAlborapen (estatistika) (aldatu)\n09:36, 15 urria 2013ko berrikusketa\n67 bytes removed , Duela 7 urte\n18:34, 9 martxoa 2013ko berrikusketa (aldatu)\nt (Robota: hizkuntza arteko 27 lotura lekualdatzen; aurrerantzean Wikidata webgunean izango dira, d:q330828 orrian)\n09:36, 15 urria 2013ko berrikusketa (aldatu) (desegin)\n[[Fitxategi:SkewedDistribution.png|thumb|100px|Eskuinera alboratutako banakuntza bat.]]\n[[Estatistika]]n eta [[probabilitate teoria]]n, '''alborapen neurriek''' [[datu multzo]] baten edo [[banakuntza|probabilitate banakuntza]] baten itxuraren ezaugarri bat aztertuadierazi eta neurtzen dute: datuak edo emaitza posibleak bere probabilitateekin alde batera edo besterako joera duten. Alborapena itxura osatzen duten bi ezaugarri estatistikoetako bat da: bestea, [[kurtosi]]aarekin dabatera.\nZehatzago, '''ezkerrerako alborapena''' edo '''alborapen negatiboa''' dagoela esango dugu, datu gehiago daudenean [[batezbesteko aritmetiko sinple]]tik gora behera baino edota, bestela esanda, [[mediana]] batezbesteko aritmetiko sinplea baino handiagoa denean. Aitzitik, '''eskuinerako alborapena''' edo '''alborapen positiboa''' dagoela esango dugu, datu gehiago daudenean batezbesteko aritmetiko sinpletik behera gora baino edota, bestela esanda, mediana batezbesteko aritmetiko sinplea baino txikiagoa denean. [[Banakuntza]] erabat '''simetrikoa''' edo '''alboragabea''' izango da, mediana eta batezbesteko aritmetiko sinplea bat datozenean.\n*'''ezkerrerako alborapena''' edo '''alborapen negatiboa''' dagoela esaten da, datu gehiago daudenean [[batezbesteko aritmetiko sinple]]tik gora behera baino edota, bestela esanda, [[mediana]] batezbesteko aritmetiko sinplea baino handiagoa denean;\n* '''eskuinerako alborapena''' edo '''alborapen positiboa''' dagoela esaten da, datu gehiago daudenean batezbesteko aritmetiko sinpletik behera gora baino edota, bestela esanda, mediana batezbesteko aritmetiko sinplea baino txikiagoa denean;\n* [[banakuntza]] erabat '''simetrikoa''' edo '''alboragabea''' izango da, mediana eta batezbesteko aritmetiko sinplea bat datozenean.\nHorrenbeste zehaztu gabe ere, alborapen kontzeptua oso intuitiboa da. [[Histograma]], [[maiztasun poligonoapoligono]], maiztasun edo probabilitate kurba edo antzeko diagrama batean, datuak ezkerreko [[mutur]]rerantz lerratzen direla ikusten bada, ezkerrerako alborapena izango da. Halaber, eskuineko muturrerantz lerratzen direla ikusten bada, eskuinerako alborapena izango da. Diagrama erabat simetrikoa bada, banakuntza alboragabea izango da.\n[[Fitxategi:Negative_and_positive_skew_diagrams_(English).svg|thumb|450px|center|Ezkerrean, alborapen negatiboa duen banakuntza bat: ezkerreko muturra luzeagoa du. Eskubiko banakuntzak alborapen positiboa du: eskubiko muturra luzeagoa du.]]


Telefono enpresen inguruko kexak izan dira nagusi kontsumitzaileen artean, Azpeitian - Uztarria (Azpeitia)\nTelefono enpresen inguruko kexak izan dira nagusi kontsumitzaileen artean, Azpeitian\nUztarria.com, Urola Kostako Hitza | Gizartea\n2012ko mar. 23a, 12:36\nAzpeitiko Kontsumitzaileen Arreta Bulegoak (KIUB) iazko datuak kaleratu ditu. Kexa gehienak telefono enpresen ingurukoak izan direla adierazi du Mila Urzelai teknikariak. Guztira 86 kexa izan dira, eta 54 kontsulta. "Beste urteetan ere telefoniaren gaineko kexak izaten dira nagusi. Normalean kontratazioari dagokionean izaten dute arazo gehien bezeroek. Telefono bidez kontratazen da askotan zerbitzua, eta gero jendea ez da akordatzen baldintzekin", esan du Urzelaik.\nSindikatu zaharreko bigaren solairuan egoten da Azpeitian. (Xabier Otamendi) Argazki originala\nGasaren eta elektrizitatearen inguruko erreklamazioak ere ugaritu egin dira. Guztira, 17 kexa eta 28 kontsulta izan dira Azpeitian. Urzelaik esan duenez, "prezioek gora egin dute, eta merkatua liberalizartu egin denez, eskaintza handia dago. Kanpaina oldarkorrak egin dituzte, nolabait esatearren. Kasu askotan iruzur egiten diete bezeroei, baita telefoniaren kasuan ere. Internet bidezko salmentaz ere kexatu dira kontsumitzaileak".\nGuztira Azpeitiko Kontsumitzaileen Arreta Bulegoak 122 kexa eta 243 kontsulta bideratu zituen iaz. Besteak beste, komertzioen, garraioen, irakaskuntzaren eta bidai agentzien inguruko kexak jaso zituzten.\nAstelehen, asteazken eta ostiraletan egoten da bulegoa Sindikatu Zaharreko bigarren solairuan.\nAzoka Plaza koloreztatu dute, LGTBI+ kolektiboaren Nazioarteko Egunaren harira


naiz: Iritzia | Opinión - Gezurra, ustelkeria larriena\nEzker abertzaleko militantea\nGezurra, ustelkeria larriena\nEnpresak ixten direla? Familia pobreak etxetik botatzen dituztela? Turismo masiboa kritikatzen dela? Kritika guztiak, instituzioen aldetik, gezurra eta deskalifikazioa erabiliz isilarazten dira. Eurek sustatutako obra handienak eta gai korapilatsuenak, ordea, ez dira eztabaidagai.\nArte eta abilidadetzat har daiteke gobernu edo erakunde baten lorpenak modu egokian adierazteko gaitasuna. Aspaldi ohituta gaude, alderdi politiko edo erakunde gehienak dirutzak gastatzen ikustera, euren ekimenak modu ikusgarrian erakusteko. Arbuiagarria da, noski, guztion dirua propaganda propioa egiteko erabiltzea. Oso kezkagarria da, gainera, batzuek propaganda hori errealitatea desitxuratuz edo partzialki faltsifikatuz eskaintzea. Erabil ote dezake gobernu batek diru publikoa egin ez duena egintzat jotzeko? Zilegi ote da alderdi eta instituzioek etikarik gabe jokatzea informazioa zabaltzean? Onar ote dezake gobernu batek gauza bat parlamentuan, eta gero kontrakoa egin praktikan? Gauza bat esan telebistan eta egunerokotasunean bestela jokatu? Ondorioz, gezurra, manipulazioa, faltsukeria, errealitatea desitxuratzea... ez ote dira ustelkeria nazkagarrienak?\nPropaganda eta marketin larregi egiten dute erakunde gehien-gehienek, baina aspaldian, beste urrats arriskutsu bat eman dute batzuek, propaganda horren bidez egia ez den balizko errealitatea adieraziz. Lotsarik gabe, beren interes partikularrak defenditzeko, gezurra erabiliz edo egia erdiak esanez, estali edo desitxuratu egiten dute benetako egoera. Eta hori politikariek izan dezaketen jarrera maltzur eta errefusagarriena da. Diru publikoa lapurtzea bezain larria, eta gizateriari begira are deitoragarriagoa. Gezurrek, egia erdiek eta informazio manipulatzaileek pertsonen arteko konfiantza galtzera eramaten gaituzte eta harremanak biziatu eta kutsatzera. Pertsona bati edo instituzio publikoei gerta dakiekeen okerrena. Herritarrengandik urruntzeko modurik zuzenena.\nZoritxarrez, Euskal Herrian abian da aspalditik gezur eta manipulazioaren aldeko lehia. Degradazio izugarriaren aurrean gaude, gizarte pasibo eta akritiko baten aldeko apustu nabarmena baitago. Lehenik, komunikabideak kontrolatu eta ondoren manipulazio tresna gisara erabiltzen direlako. Kasurako, telebista, irrati edo egunkari gehien-gehienen helburua ez da gertatzen ari dena adieraztea, horri buruzko interpretazioa adieraztea baizik; hau da, errealitatea euren interesen aldeko ikuspegitik ematea, gauza batzuk isildu eta beste batzuei buruzko egia erdiak azalduz. Horrela, komunikabideen jabeak (dirudunak eta instituzioak) salbu dira beti. Enpresak ixten direla? Familia pobreak etxetik botatzen dituztela? Turismo masiboa kritikatzen dela? Kritika guztiak, instituzioen aldetik, gezurra eta deskalifikazioa erabiliz isilarazten dira. Eurek sustatutako obra handienak eta gai korapilatsuenak, ordea, ez dira eztabaidagai. Horrela, AHT, erraustegia, industriaren egoera larria, turismo eredua... horiei buruzko kritika guztiak ito egiten dira. Beraz, ez da inolako eztabaidarik onartzen.\nJarrera hori adierazten duten adibideak asko dira, baina hemen soilik hiru aipatuko ditut:\nEkonomia ondo doa», «krisitik irteten ari gara»... horrelakoak erakunde batzuek behin eta berriz errepikatzen dituzten aspaldiko leloak dira. Gezur osoa? Guztiz ez, noski. Baina egia ere ez, herritar gehienen errealitatetik oso urruti baitaude. Banaka batzuentzat oso ondo joan arren, langile gehienentzat egoera aski kezkagarria delako. Adibidez, lan bila kanpora doazen 13.000 gazteentzat; prekaritatean lanean ari diren gehienentzat; aski etsigarria, baita ere, RGIa kobratu beharrean dauden %20 horientzat, lan egin arren soldata miserablea kobratzen dutelako. Egia da dirudunentzat eta zenbait enpresarirentzat ekonomia ondo doala; baina herritar gehienentzat, ez.\nHalere, egoera hau «on eta positibotzat» jotzen duten politikariek ezin dute serioski hori esan, pertsonen alde ari direla propaganda egin arren. Baina, hauteskunde kanpainatik aparte pertsonok gutxi balio dugu. Agintariei makroekonomia ondo joatea interesatzen zaie, pertsonen eguneroko mikroekonomia isiltzen dute; alegia, lan baldintzak eta soldatak bigarren mailako arazoak dira eurentzat. Mezu horrekin, botere gutxiena izan arren herritar multzo zabalena osatzen dugunen egoera desitxuratzen ari dira: ez dute egia esaten. Badakite bakarrik batzuentzat dela egoera ona, baina gehienentzat ona balitz gisara saltzen digute. Eta hori manipulazioa da, egoera zuritzea da. Gezurra zabaltzea.\nMozal legea onartezina da». Gasteizko Parlamentuan «Mozal legea» deituaren egokitasuna eztabaidagai jartzen da, eta PNVk berak ere onartzen du lege hori adierazpen askatasuna urratzeko tresna izan daitekeela, neurriz kanpoko zigorrak jartzen dituela; ondorioz, gaitzetsi egiten du. Areago, onartzen du Gobernuari eskari zuzena egitea: «Ez dezala Baskongadetan praktikan jarri». Hitz ponpox eta ilusio-sortzaileak. Baina zein da beraren praktika? Lege horretan oinarriturik, Ertzaintzaren eskutik denbora gutxian 3.000 isun baino gehiago jarri direla, eta kasu gehienetan adierazpen askatasunarekin loturik egin direla, tartean “Argia” aldizkariko eta Hala Bedi irratiko kazetariei, hain zuzen ere. Parlamentuan gauza bat esaten dute, baina praktika bestelakoa da. Berdinzale edo abertzale hitzetan, espainol eta eskuinzale praktikan. Dirudienez, gutxi axola zaie. Zurikeria da nagusi.\n«Soldatak igotzeko ordua da», dio Azpiazuk, Ogasun sailburua denak. Gauza berbera errepikatu du bi egunetara Aitor Estebanek, Madrilgo parlamentuan PNVren hautetsia denak. Baita hiriburuetako alkateek ere. Egunerokotasunean, hitz hutsalak, eraginik gabekoak. Izan ere, aldi berean, Diputazioarekin lotura zuzena duten Bizkaiko zahar egoitzetako langileek 1.200 €-ko soldata lortzeko 300 egun luzeko greba garratza egin behar dute. Publikoki soldata igoerak eskatu, baina euren etxean langileak miserian mantentzea hipokrisia nabarmenegia da, ageriko gezurra.\nEta ez bakarrik hori. Benetan soldata igoerak defenditzen badituzte –nire ustez ezinbestekoa dena–, neurri legalak hartu behar dira. Krisiaren aitzakian erreforma laboral osoa eginez, tresna eraginkorrak eskaini dizkiete enpresariei, lan prekarioa ahalbidetzeko: kanporatzea merkatzeko legeak, lanaldi murritzak eskaintzeko erraztasunak, soldatak mugatzeko gaitasuna... Egoera aldatu nahi bada, eta lan baldintza duinak berreskuratu nahi badira, beharrezkoa dugu neurri berean lege berriak eta eraginkorrak bultzatzea. Enpresari askoren mugarik gabeko diru egarria ez da kontrolatzen borondate oneko aldarrikapen hutsekin. Horretarako, beharrezkoak dira neurri legalak eta eraginkorrak. Bitartean, «soldatak igo behar dira» telebistan esatea itxurakeria hutsa da, faltsukeria mingarria.\nHonatx zurikeria adierazten duten hiru adibide. Asko gehiago jar ditzakegu, baina nahikoa dira sistemazale diren hainbat politikariren etikarik gabeko jarrerak salatzeko. Honelako zurikeriak oso kaltegarriak dira ustez zerbitzu publikoan ari direnentzat, bizitza publikoaren degradazioa bultzatzen baitute. Gezurrak eta zurikeriak giza harremanak usteltzen dituzte. Botoak lortzeko agian balioko diete batzuei, baina giza baliorik gabeko jendartea eraikitzen ari dira. Gezurra edo egia erdiak erabiltzea ustelkeria da. Guztion artean irauli behar dugun jarrera.


Perfumea: Gustu onaren seinale | Aldizkaria | EROSKI CONSUMER\nPerfumea: Gustu onaren seinale\nGaur egun teknika zaharrak erabiltzen jarraitzen da, hala nola loreak animali koipe purifikatu eta egosietan beratzea; horrela ia berehala solidotzen den nahasketa lortzen da eta esentzia desberdinak egiten dira. Nolanahi ere, handizkako perfumegintzak prozesu guztian formula konplexuak eta mekanikoak egiten dituzten aurrerapen zientifikoak eta teknikoak behar ditu. Prozesuak barne hartzen ditu lehengaiak eta destilatze teknikak aukeratzea edota perfumisten usaimen profesionaltasuna. Perfume gehienen oinarria destilazio bidez lehengai naturaletatik ateratako esentzia olioak dira. Teknika horrekin loreak, hostoak, sustraiak, zurak... tratatzen dira. Usaina duten substantziak ur baporean barreiatzen dira eta, esentziak eta urak dentsitate desberdina dutenez, erraz banantzen dira. Beste olio batzuk delikatuagoak dira eta teknika honek ez die balio; horrela, disolbatzaile lurrunkorren bidez ateratzen dira. Olioa aterako duen planta beratzen jartzen da, disolbagarri egokia erabiliz (petrolioa edo bentzola) esentzia disolbatu egiten da eta disolbagarria lurrunketa bidez ezabatzen da. Edozein dela ere formula, perfume gehienak azkenean alkohol forma desberdinetan disolbatzen dira eta osagaiak dituzte substantzia egonkorra izan dadin. Kontsumitzaileari axola izango zaiona ezaugarri berezia duen lehengaia da.\nLandare perfumeak: honako hauek nagusitzen dira: planta aromatikoak (labanda, melisa, salbia, erromeroa, izpilikua, izpiliku fina, ezkaia, mendaroa...), zitrikoak (laranja, limoia, mandarina, pomeloa), algak eta likenak (goroldioak eta itsasoko algak), espezieak (kardamomoa, martorria, iltze belarra), aleak eta haziak (anisa, aneta, txarpoila), azalak eta sustraiak (kanela, jengibrea, vetiver, aingeru belarra, kalamua), baltsamuak eta erretxinak (estorakea, intsentsua, mirra), zurak (urkia, zedroa, altzifrea, pinua, sandaloa) eta beste aroma batzuk (tabakoa, kamamila, berbena). Perfume fresko eta naturalak dira, baina badute eragozpenik ere: larruazalean usaimenak iraupen laburra du.


author_facet:"Euskadi. Hezkuntza, Unibertsitate eta Ikerketa Saila" author_facet:"Urresti, Igor" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Automatizazioa eta robotika industriala (Heziketa Zikloa). Goi maila"\nErakusten 1 - 1 emaitzak -- 1 bilaketa honetara '"Fabrikazioaren Automatizazioa (Modulua)"', Bilaketaren denbora: 0,19s\nEgilea: Euskadi. Hezkuntza, Unibertsitate eta Ikerketa Saila Egilea: Urresti, Igor Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Automatizazioa eta robotika industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Partehartzaileak - Euskadi Quidditch\nIQAk ezarritako arauen arabera zazpi jokalari daude taldeko. Jokalari bakoitzak bere posizioaren arabera kolore jakin bateko zinta edo banda bat darama:\nZaindaria: Talde bakoitzeko bat dago, zinta berdea darama eta bere taldeko uztailak defendatzen ditu beste taldeko jokalariek tantorik sartu ez dezaten. Ehiztariekin batera erasoaldietan parte hartzen dute ere.\nEhiztaria: Taldeko hiru daude, zinta zuria daramate eta tantoak sartzen dituzte quafflea uztailetan barna pasaz.\nJotzailea: Taldeko bi daude, zinta beltza daramate eta bludgerrak erabiltzen dituzte aurkako taldeko jokalariak aldi baterako jokoz kanpo uzteko.\nBilatzailea: minututik aurrera talde bakoitzeko bana dago, zinta horia daramate eta haien helburua snitcha harrapatzea da hau babesten duena saihestuz. Snitch runnerra partiduko 17. minututik aurrera sartzen da jokoan eta jokalariak harrapatzen duenean 30 puntu irabazten ditu haren talderako eta jokoa amaitzen da.\nTalde bateko hasierako seikoa prestatzerako garaian kontuan hartu beharreko alderdi garrantzitsu bat Genero Araua (Gender Rule) deritzona da: Taldeen osaera mistoa errazteko, ez dago onartuta talde batek genero berarekin identifikatzen diren lau jokalari baino gehiago izatea aldi berean zelaian.\nAldi berean eman daitezkeen jokaldi sorta dela eta, quidditch partidu batek arbitro sorta zabal bat izan behar du, gomendatutako gutxienekoa honakoak izanik:\nNagusia (Head Ref): Zelaian gertatzen diren jokaldi guztietan azken hitza duen arbitroa da. Oro har quaffle jokoaz eta honekin markatzen diren tantoez arduratzen da, bai eta hau eramaten duten jokalariek egindako faltez.\nLaguntzaileak (Assistant Ref): Head Refaren laguntzaile nagusiak dira eta zelaiaren ikusmira zabalagoa emanez honi. Arreta bludger jokoan, hauekin kanporatutako jokalarietan eta jotzaileek egindako faltetan jartzen dute batik bat.\nSnitch korrikalaria (Snitch Runner): Arbitro hau bizkarrean zintzilik daraman snitcharen harrapaketa babesteaz arduratzen da.\nSnitch arbitroa (Snitch Ref): Bere eginkizuna snitcha jarraitu eta bilatzaileak faltarik egin gabe hartzen saiatzen direla ziurtatzea da. Behin hartu dutenean, arauen arabera harrapaketa zuzena izan dela ziurtatu behar du ere.\nBai arbitro nagusiak, laguntzaileek zein snitch arbitroak honela aitortzen dituen IQA Referee Development Team-aren ziurtagiri bat izan behar dute.


China Private Label False Betils Packaging Box Handizkako 25mm 100% bisoi betileen fabrika eta fabrikatzaileak | Weiti\nEtiketa pribatua Betile faltsuen ontziratzeko kaxa Handizkako 25mm% 100 bisoi betile\n1, 25 mm-ko luzerako bisoi leunak\n2, kizkur perfektua zure lashes egokitzeko\n3, aplikatzeko erraza eta erosoa\n4, pertsonalizatutako logotipo pribatua\nKolorea distiratsua, leuna, ez da lausoa, kalitate handiko betile faltsuen ezaugarria da.\nLeuntasuna eta gogortasuna:\nMaterial gogorrak presio handia eragingo du betazaletan, eta jantzi ondoren, itxura faltsua eta ez-naturala du. Betile faltsuak leunegiak badira, ez dira behar bezain tente, eta kiribila beherago egongo da. Egokiena zure benetako betileena baino leuna eta zertxobait gogorragoa dela da.\nBetile faltsu onak berez agertuko dira, goiko betileen hazkunde-kurbaren antzera. Betile faltsu zuzenak zurrunak sentituko dira jantzita, eta ez da edertasunik egongo.\nAplikazioa eta erabilera:\nBetile faltsuak ezinbestekoak dira edertasuna lortzeko. Eguneroko makillajea edo dantza festa desberdinetan parte hartzea dela, betile onek jendearen arreta erakarriko dute eta konfiantza handiagoa izango duzu.\nBetile estilo desberdin ugari hornitu daitezke stockean eta pertsonalizazioa ere onartzen dute, zure betile faltsurik gogokoenak edozein momentutan izan ditzazun. Betileen fabrikatzaile faltsua izanik, betidanik betileen estilo bero eta ezagunak etengabe garatzea izan da gure helburua.\nBetile faltsuak ontziratzeko kaxa ugari pertsonaliza daitezke eta zure logotipo pribatua pertsonaliza daiteke. Egin behar duzun bakarra bidali nahi diguzun edo nahi duzun logotipoaren inguruko ideia kontatu. Gure diseinu talde kualifikatuak iradokizun onena emango dizu. Doako logotipoak eta ontziak diseinatzeko zerbitzuak eskaintzen ditugu. Produktuen argazkiak behar badituzu, ateratako argazkia guk egin dezakegu.\nGorde zure betileak iritsi diren biltegiratze kutxan, garbi, lehor eta kalte egiteko babesik izan ez dezaten.\nZure betileek pilatuta badute, EZ EZAZU HEZETU, horrek hondatu egingo ditu. Edozein pilaketa garbitzeko, eskuilak leunki garbitu mascara garbi batekin. Lash bandaren soberan dagoen kola pintzekin ere arretaz kendu dezakezu. Mesedez, EZ INOIZ busti zure betileak.\nBetileek ondo zaindutakoan 20-30 aldiz berrerabil daitezke\nAHOLKUA: Iraupena handitzeko eta betileen jatorrizko estiloa are gehiago mantentzeko, ez aplikatu maskara zuzenean gainean. Horren ordez, aplikatu mascara zure betile naturaletan lehenik, lehortzen utzi eta, ondoren, aplikatu zure betileek.\nAurreko: Pertsonalizatu etiketa pribatua Banako Faux bisoi klasikoen betileen luzapenak\nHurrengoa: Pertsonalizatutako Etiketa Pribatua Kaxak Handizkako Fluffy 25mm Bisonte Betile\n25 mm-ko bisoi zerrendako orratzak\n3d Betile Faltsuak\n3D Bisoi Zerrenda\nBetile Faltsu Fluffy\nmarka pribatuko astintzen\nBulk Prezio merkea Etiketa pribatuko zerrendako zerriak 25m ...\nHandizkako fabrikatzailea ARIEL Style 25mm 3d Bisonte ...\nHandizkako Logotipo Pertsonalizatua Betileen Ontzien Kutxa 25m ...\nChina Eyelash Factory OEM ODM Handizkako Krudelkeria ...\nbegi forrua, eyeliner, Begietako Beloak, bisoi astintzen, Betileen luzapenak, Betile saltzaileak,


«BERTSOLARI» ALDIZKARIA, 30 urtean bertsoari jositako 17.000 orrialde | herria | GAUR8 - mila leiho zabalik\n«BERTSOLARI» ALDIZKARIA, 30 urtean bertsoari jositako 17.000 orrialde\n«Bertsolari» aldizkariak 30 urte. Bertsolaritzan espezializatutako argitalpenak 120 ale osatu ditu eta 121. zenbakia martxan da. Ia 17.000 orrialde, 10.000 argazki baino gehiago, mila protagonistatik gora, 430 sinadura desberdin. Entziklopedia baten tamaina eta mamia.\nMañukorta bizarra egiten.\n1991. urtean Joxean Agirrek jarri zuen martxan “Bertsolari” aldizkaria, ideiarekin gogoberotuta. Asmatu du bidean aliatuak topatzen eta oraintxe aldizkaria aurrera begira jarria dago erabat. Eta horrelaxe, alez ale, bertsolaritza eta bertsolariak hazten, garatzen, aldatzen eta zahartzen ikusi dituen bilduma bihurtu da «Bertsolari», bertsogintzaren apalategian toki propioa lortu duena.\n«Bertsolariak izugarri maitatuak ziren eta jendeak jakin-mina zuen»\n1980ko Euskal Herriko Txapelketako finalari, egunkari guztiak batuta, hamabi orrialde eskaini zitzaizkion. 80ko hamarkadan, bertsolaritzari buruz idazten zenean ez zen kultura sailean argitaratzen; euskal gaietan edo gizartean adibidez. “El Diario Vasco” egunkarian Basarrik eta Zabalak idazten zuten –arrakastaz–, baina haiek zekarten diskurtsoa lehendik zetorrenaren segida zen; bertsolari zaharra, berezkoa, baserri ingurukoa...\nBertsolaritzari buruzko lehen gehigarria “Egin” egunkariak argitaratu zuen 1986. urtean. Era berean, bertsolaritzan gertatzen ari zen berritasuna, iraultza, “Egin” egunkariko orrialdetan hasi zen jasotzen; Bertsozale Elkartearen dinamika, bertsolari gazteen jarduna, sortzailearen erronkak... «Kazetaritza berritzen ari zen, modernizatzen. Guk ‘Egin’-en bagenuen kazetaritza berritzeko grina. Era berean, bertsolaritza ere berritzen ari zen. Eta parean egokitu ginen batzuk eta besteak», gogoratu du Joxean Agirrek, “Egin”-eko kazetaria eta “Bertsolari” aldizkariaren sortzailea eta zutabea urte askoan.\nGiro horretan sortu zen “Bertsolari” 1991. urtean. Bertsozale Elkartea 1987tik martxa betean zegoen, bertsolaritza bide berriak esploratzen hasia zegoen, bertsolariak boladan zeuden. «Gogoratzen naiz garai hartan lankide bati entzun niona: ‘niri ez zait bertsolaritza gustatzen, niri bertsolariak gustatzen zaizkit’. Exajeratzen hasita, aldizkaria filosofia horren bueltan sortu zela esan daiteke. Bertsoak entzun nahi zituenak irratia zeukan, bide paregabea. Telebistan dagoeneko ‘Hitzetik Hortzera’ zegoen eta etxe guztietara iristen zen. Baina sakontzeko akaso idatzia da onena. Aldizkaria sortu zen bertsolariak bere ofizioari buruz dauzkan ikuspegiak, nekeak, penak eta bizipenak publiko zabal bati ekartzeko. Hori zen helburua».\nAndoni Egañak askotan esaten duenez, bertsolaria ez da divoa, jende artetik igotzen da oholtzara eta jende artera bueltatzen da saioa bukatutakoan. «Tira, bertsolariak ez dira divoak, baina tabernan haiekin garagardo bat hartzeko oso gertukoa izan behar duzu. Eta uste dut jakin-mina badagoela, jendeak jakin nahi du nola entrenatzen den, nola dabilen plazaz plaza, profesioa nolakoa den... Sortzaile askori egiten zaizkion ohiko galderak dira; ez bere lanari buruz, baizik bere sortzeko prozesuari buruz. Hori izan zen hasieran aldizkariaren abiapuntua. Gero, poliki-poliki, espezializatutako aldizkari bati dagozkion alorrak sartzen joan ziren, ikerketa akademikoa kasu».\nMañukorta bizarra mozten, Egaña seme jaioberria besoetan hartuta, Uliako sorgina Peñagarikanori tarot kartak irakurtzen, Jon Maia eta bere ‘abuela’, plazan aritutako emakume bertsolariak, apaiz bertsozaleak... Bertsogintzari eta bertsolariei punta atera dien txorroskiloa izan da aldizkaria. «Gaur egun horietako gauza batzuk egitea erridikulua da agian. Baina garai hartan oso arrunta zen sortzaileen etxeetan eta bizitzetan barruraino sartzea. Bertsolariak izugarri maitatuak ziren eta jendeak jakin-mina zuen, haien bizipenak ezagutu nahi zituen. Horrekin jokatzen zuen aldizkariak. Baina sekula ez dugu arazorik izan haien intimitatea urratzeagatik. Egia da batzuk besteak baino erosoago sentitzen zirela, bazirela deseroso sentitzen ziren bertsolariak eta baita haserretu direnak ere. Baina orokorrean sintonia ona zegoen, bertsolariak prest zeuden», esan du Agirrek.\nGauzak aldatu dira, neurri batean behintzat. «Nik uste dut orain bertsolariek asko kontrolatzen dutela eman nahi duten irudia, eman nahi duten mezua. Baina jendearen jakin-mina ez zait iruditzen aldatu denik. Orain ere gustura jakingo luke bertsozaleak Maialen Lujanbiok zer ohar hartzen dituen koadernoan, zer gordetzen duen ordenagailuan, nondik nora josten dituen ideia jenial horiek, saio aurretik zer egiten duen... Egañak, aldiz, garai hartan kontatzen zuen zer alkohol mota edan behar zuen bezperan hurrengo egunean era bateko bertsokera egiteko. Eta alkoholez aldatu eta beste bertsokera bat ateratzen zitzaion. Haiek ere beren sorkuntzaren misterioak deskubritzen ari ziren eta guri parean egokitu zitzaigun talde pribilegiatu bat».\nElkartea sortzeko beharra ikusi zuen bertsolari belaunaldi bat zen, saio mordoa egiten zuena, plaza handiak eta jendetsuak astez aste betez, bertsolaritzaren inguruan teorizatzen hasia zena, munduko inprobisatzaileak deskubritu zituena. Apar horretan sortu zen “Bertsolari”. «Amurizak irekitako bidean sartu ziren bete-betean bertsolari horiek. Sarasuak esaten du ‘intuizio mailako ikerketa’ izan zela eta Egañak esaten du ‘praktikan oinarritutako ikerketa’ zela. Ez dakit zer izan zen, baina izugarri interesgarria zela badakit. Gero, oso garbi zeukaten komunikabideetan agertu behar zutela, bertsolaritza zabaldu nahi zuten eta horretarako bideak probatzen ari ziren».\nBertsozale Elkartetik apartekoa da “Bertsolari” aldizkaria. «Nik joera obsesibo bat daukat, gauza bat buruan sartzen zaidanean... garbi ikusten nituen lehen aleak, buruan neuzkan, baina inprentaren gastuei aurre egitea falta zen. Gau batean, lanetik atera eta Joseba Jakaren etxera joan nintzen. Berandu zen, afalduta zegoen dagoeneko. Bere etxe inguruan zegoen taberna batera jaitsi ginen eta gogoratzen naiz whiski bat eskatu zuela. Nik nire azalpen guztiak bota nituen, luze. Bukatu nuenean esan zidan aurrera egin behar zuela. Bere anaia gazteari, Santiri, laguntza eskatuko ziola esan zidan. Ia urtero izan dugu dirulaguntzaren bat. 15-20 urtean aritu ginen koordinatzen dirurik kobratu gabe, zaletasun modura. Gero, gainera, ez dugu inoiz azpiegitura finkorik izan. Baina aurrera segi eta segi, iraun dugu. Durangoko Azokara joan ginen lehen urtean jendea errenkadan egon zen harpidetza egiteko. Eskaera bazegoen».\nBertsolarien giroa aldatu ahala joan da aldatzen aldizkaria. «Oraingo bertsolariek asko kontrolatzen dute esaten dutena, erakusten dutena. Egia da hasierako urteetan deskontrol pixka bat egon zela, baina sekulako xarma zeukan. Egia da, hala ere, aldizkariaren lehen urteetan plazaz plaza zebiltzan bertsolari haien ibilerek eta gaur egungo bertsolarienek ez daukatela zerikusirik. Oraingo belaunaldiak ez dauka kanpora agertzeko hainbeste beharrik».\nAgirreren buruan obsesio txiki forma zuen ideia hark 30 urte bete ditu. «Askotan pentsatu izan dut mirari txiki bat dela martxan jarraitzea».\n«Kazetaritzaren ikuspegitik gauza oso bitxiak, bereziak eta berriak egin ditu aldizkariak»\nAldizkariaren 30 urteak oso gertutik bizi izan ditu, toki desberdinetik garai bakoitzean. «Aldizkariaren sorreratik bertan nagoela esan daiteke. 1991n hasi zenean aitaren proiektu pertsonal bat zen eta inguruko jendea inplikatu zuen. Niri asko gustatzen zitzaidan marrazkiak egitea eta horretan hasi nintzen, marrazkiak egiten. Gero beti egon naiz inguruan. Erreportajeak idazten, publizitatea eskatzen, atez ate harpideak egiten... Bertsolariei bertsozaleen zerrendak eskatzen genizkien eta ni Zarautz, Zumaia, Zestoa eta Azpeitiko bertsozaleen etxeetara joaten nintzen. Atea jo eta aldizkariaren inguruko azalpenak ematen nizkien eta harpide egin nahi ote zuten galdetu. Gogoratzen naiz jendeak oso ondo hartzen ninduela, bazkaltzera ere gonbidatu ninduen baten batek».\nBertsolaritza behetik gora zetorren garaian sortu zen aldizkaria, kazetaritza ere olatu berri batean igota zegoen garaian, eta “Bertsolari”-k olatua harrapatzen asmatu zuen. «Bertsolaritza beti izan da euskal kulturaren adierazpen oso sonatua eta arrakasta handia izan duena. Baina garai horretan bertsolari belaunaldi indartsu bat egokitu zen, hedabideetan sartu zena. ‘Hitzetik hortzera’ izan zen leherketa hura eragin zuen aldagai nagusia, baina ‘Egin’ ere ari zen gauza berriak egiten, ‘Egunkaria’ ere hor inguruan sortu zen... nolabait euskal kazetaritzak garapen urte batzuk izan zituen eta giro horretan sortu zen aldizkaria. 90eko hamarkadan Andoni Egaña txapelak janzten hasi zen, bertsolaritza hedabideetan zabaltzen ari zen eta gorakada horretan sortu zen. Gerora sari batzuk ere izan ditu, Argia saria tartean».\nBertsolaritzaren inguruko kazetaritza berri bat ekarri zuen, ordura arte egiten zenaren desberdina. «Bertsolaritzari buruzko ehun orrialdetik gorako aldizkari bat, koloretan eta formatu bereziarekin. Bai, berritasuna ekarri zuen. Eta hari nagusia bertsolaritza den arren, kazetaritzaren ikuspuntutik gauza oso bitxiak egin dira, beste inon ikusten ez direnak: 30 orrialdeko erreportajeak, Euskal Herriko bertso eskola guztiak zenbaki berean, bakoitza bere argazki eta protagonistekin; sukaldariak bertsolaritzari buruz idazten; Bizkaiko txapelketako parte-hartzaileak elkar elkarrizketatzen... Kazetaritzaren ikuspegitik asko esperimentatu da eta gauza oso berriak probatu ditugu. Egia da egunkarietan ere gertatu dela garapen hori. Baina kazetaritzaren ikuspegitik gauza oso bitxiak, bereziak eta berriak egin ditu aldizkariak».\n30 urtean pilatutako aldizkariak entziklopedia baten pareko dira. «Aurretik Auspoa bildumak beste belaunaldi batzuekin egindakoaren antzekoa da, baina beste formatu batean. Egañaren aurreko belaunaldia, osorik dago jasoa. Egañaren belaunaldia bera, zer esanik ez; haien zaletasunak, bertsokerak, espektatibak, oporrak, inguruak... erretratu oso-osoa. Ondoren etorritako belaunaldia hazten ikus daiteke aldizkariaren orrialdeetan; Iturriaga nerabe zenetik ilea urdindu zaion arte. Belaunaldi berriaren parte bat ere jasota dago eta jasotzen ari da».\nAtzera begira ez ezik, aurrera begira ere badago proiektua. Eta une honetan belaunaldi arteko erreleboa eman da. «Ni oso pozik nago. Tartekoa naizela esan daiteke, nire aurrekoek sortu zuten, ni gaur arte hemen inguruan nabil eta orain lortu dugu erreleboa ematea. Eta pozik nago horrelako proiektu txikietan ez delako batere erraza hori lortzea. Beñat Hach Embarek asko inplikatu da eta oso serio hartu du. Aldizkariko protagonista eta kolaboratzaileak ere belaunaldi berri batekoak dira eta lortu dugu errelebo hori ere gertatzea. Gainera, gogoa izateaz gain, azken urteotan komunikazioaren arloan izan diren aldaketetara egokitzeko gaitasuna duen jendea da. Aldizkariak webgunea dauka 1997tik, aspalditik, baina aurreko belaunaldiak ez zuen oso ondo ulertzen webgunearen funtzioa. Orain askoz dinamikoagoa da, sare sozialak hor daude, podcastekin esperimentatzen hasi gara... etorkizun ona ikusten diot aldizkariari. Auskalo gero zer gertatuko den, baina oraintxe une ona da aldizkariarentzat».\n«Bertsolaritza sano dagoen eduki bat da hain sano ez dagoen edukiontzi batean, euskara»\n2005eko abenduan hasi zen “Bertsolari” aldizkarian lanean, hasieran komertzial modura eta webgunearen ardura hartuz geroxeago. Erredakzioan sartu zen ondoren eta 2017ko udaz geroztik aldizkariko koordinatzailea da. «Profesionaltasuna eta militantzia uztartzen diren toki bat topatu dut. Oso txikia izateak baditu desabantailak, baina baita abantailak ere. Horietako bat nire ustez malgutasun handia duela da, ideiak aurrera eramateko eta sorkuntzarako toki ona da; lan egiteko, ekarpenak egiteko... malgutasun handiko proiektua da», esan du. Bertsolaritzaz asko dakien jendea ere topatu du. «Lantalde finkoa oso txikia da, baina aldizkariaren inguruan sare zabala dago, laguntza eta aholkua emateko jende asko, kolaboratzaile sare zabala eta anitza. Haiei esker dauka aldizkariak daukan kalitatea».\nEgungo erreportajeei eta kolaborazioei begiratuta, esan daiteke bertsolari eta bertsozale gazteengana iristen ere asmatu duela. «Harpidedunez gain, badakigu ‘Bertsolari’ esku askotatik pasatzen dela; etxeetan, bertso eskoletan, kuadrilletan... Bertso belaunaldi berria gerturatzen ari da aldizkarira eta espero dugu datozen urteetan ere horrela jarraituko duela. Bertsolaritza mundu txikia da eta bere baitan beste mundu txiki asko biltzen ditu. Saiatzen gara ahal den neurrian segmentu desberdin horien gustukoak diren edukiak eskaintzen».\nBada abiatu duten beste bide bat, azken urteotan egindako apustu garrantzitsua; komikigintza. 2016an “Nork” komikia argitaratu zuten eta 2019an “Nori”, Xabi Payak eta Patxi Gallegok elkarlanean jositako bi lan arrakastatsu. Hirugarrena falta da trilogia osatzeko. Tartean, 2018an, Mikel Begoñak eta Adur Larreak sortutako “Arditutakoak” komikia argitaratu zuten “Bertsolari”-n.


Andoain: Zumeako Kristo Sainduaren Baseliza - Guía de Ocio de Gipuzkoa - Gipuzkoako Aisialdi Gida\nAndoain: Zumeako Kristo Sainduaren Baseliza\nOndare gehiago: Andoain\nGotiko estiloko kristo landua dauka, gerta liteke erromaniko estiloko zaharrago baten ordezkoa izatea.\nPresbitergoaren erdian XIII. mendeko Kristo handi bat eta alboetan oinazpikoen gainean San Martinen (ezkerretara) eta San Antonen (eskuinetara) irudiak daude. Plaka batek zera dio: "Ermita de Santa Cruz anexa a la iglesia parroquial de San Martin de esta villa de Andoain cuya patrona es la villa".\n1512an "Leizaur-eko Santa Kutz basilika" izenpean ageri zen. 1664an berriztapen eta handitze lan handiak egin ziren , gaur egun duen itxura izatera iritsi zirenak hain zuzen ere: hiru kapera berdin, bat zentrala eta besteak alboan daudenak.\n1600eko data duen dokumentu batek dionez, Aita Santuaren Jubileu bat egokitua zeukan.\nBaseliza honetan dagoen Kristoren inguruan istorio bat kontatzen da, non behin eurite baten ostean errekako ur neurria kristoren hanken altuerara igo zen, baina behin altuera honetara iritsi bezain laster euritea geratu egin zen.


BILBAOARTEK EDUARDO HURTADOREN ‘INVOCAR LO CURSI’ ERAKUSKETA HARTUKO DU | elinberri\n2021. ekainak 18 Albisteak, BilbaoArte\nZentroaren erakusketa aretoak honen ateak zabalik izango ditu uztailaren 9ra arte\nBilbaoArte Fundazioak, Bilboko Udalaren ekoizpen zentroak, Eduardo Hurtado artistaren ‘Invocar lo cursi’ erakusketa aurkeztuko du Urazurrutia Aretoan, 2020an erakundearen beka jaso ondoren. Oraingo honetan, Hurtadok azken urteetan garatutako hainbat diziplinatako obren instalazioa aurkezten du. Erakusketa astelehenetik ostiralera egongo da ikusgai, 17:30etik 20:30era, uztailaren 9ra arte, eta sarrera doakoa izango da.\nLau astetan zehar BilbaoArteko erakusketa aretoak instalazio formako diziplina anitzeko erakusketa hau hartuko du, eta bertan pinturazko piezak, eskultura, bideoa, marrazkia, oihalezko lanak eta argazkigintza lanak aurkituko ditugu. Artistaren arabera ‘Invocar lo cursi’ osatzen duten piezak ez daude itxita, baizik eta batzuen eta besteen arteko elkarrizketan ulertzen dira. Proposamenak modu globalean pentsatua izan eta hazi den proiektu baten egungo unea irudikatzen du.\nIzenburuak artistak artearen lana ulertzeko duen moduari egiten dio erreferentzia. Erakusketa hau ez da gabezia edo beldurra oinarri hartuta lantzen, baizik eta artearen bidez egiten den aurrerapen gisa, ebazpen- eta gozamen-prozesu gisa. Hurtadoren ustez, proiektua erabat politikoa den kurtsileria batean bilduta dago. Kitsch-arekin lotzen da, baina baita keinuekin, amaneratuarekin edo lumarekin ere. Erreferentzialtasunetik ihes egiten du, edertasunetik eta umoretik irudikatzeko.\nErakusketa honetan, gela bi ataletan egituratzen da. Alde batetik, sarrera, beste proiektu batzuk muntatzeko logikei erantzuten diena eta ia biltegi gisa konfiguratzen dena; Eduardok kontzeptu horretatik lan egin ohi du. Bestalde, zati nagusia dugu, ‘Invocar lo cursi’ proiektuan erakusketa-garapen handiagoa duena, iaz BilbaoArten egindako lan batzuekin eta azken hilabeteetan amaitutako pieza batzuekin.\nPieza berriak lorategi botaniko ezberdinetatik egindako ibilbide fotografiko bezala aurkezten dira, bereziki kimuei eta lore eta hostoak zuhaitzen adarretan jaiotzen diren formari erreparatuz. Erakusketa osoa inguratzen duen ikuspegi kursi horretatik, Hurtadok erlearen ikuskeraz eta polena sexuaren, ugalketaren eta plazeraren sinbolo gisa kontzeptuaz interesatzen da.\nErakusketako beste pieza batzuek artistak oroitzapenarekiko duen interesari erantzuten diote, zentzurik emozionalenean, aurkitutako materialetan egindako piezekin, gordetako eta ahaztutako objektuekin, norberarenak edo besteenak, eta opariekin. Zeramika ere aurkitzen dugu, artista bere formaturik ezagunenean erakartzen duena, eta oihalak.\nErakusketarekin, artistak gordailu gisa planteatzen duen argitalpen bat egiten da. Bertan, irudien artxiboa, testuen eskaneoak, pieza zatiak eta lantegiko elementuak biltzen dira. Erakusketaren lekukoa da, zuzeneko isla izan gabe edo hura ilustratzen saiatu gabe, lanaren arrazoiak nolabait jasoz.\nEduardo Hurtado (Valladolid, 1986) artista eta ikertzailea da. Eskulturatik, zuzeneko arteetan eta performancean interesa du. Formatuen diseinatzaile eta komisario gisa lan egiten du. Guggenheim Bilbao Museoan, Karmengo Kultura Garaikidearen Zentroan, Párraga Zentroan, La Fundicion edo Berlingo Cervantes Institutuan erakutsi du bere lana. Hainbat sari eta beka jaso ditu, hala nola Inéditos, Generaciones edo Labore. EL GABINETE izeneko espazioa zaintzen du.


AMPO ORDIZIA VS LES ABELLES ATARIKOA - Ordizia Rugby\nAMPO ORDIZIA VS LES ABELLES ATARIKOA\nArgazkia: Ina Olaizola\nGoi mailako errugbia Altamirara itzuliko da igande honetan, eguerdiko 12etan, Ampo Ordizia eta Valentziako Les Abelles taldeen arteko norgehiagokarekin, joan den urtarrilean Filomena ekaitzak bertan behera utzi zuen zazpigarren jardunaldiko partidarekin. Ordiziarrak bosgarren postuan daude sailkapenean 28 punturekin, Bartzelonak baino 2 puntu gutxiagorekin, baina partida bat gutxiagorekin. Les Abelles, berriz, zortzigarren postuan dago 11 punturekin. Iñigo Marotiasen taldeak lortutako garaipenak eta gaur egun zazpigarren postuan dagoen U.E Santboianak Vrac Quesos Entrepinaresen aurka lortutako porrotak, emango lieke Goierriko taldeari tituloa borrokatzeko play-of-era sailkatzeko txartela.\nTuria hirikoak Ohorezko Mailara igo ziren Hernani C.R taldearen aurka partida dramatiko batean irabazi zuelarik, arazo ekonomikoak zirela eta C.R Santanderrek uko egin ondoren. Mailan gehiegizko eskarmenturik ez izan arren, bikain moldatu da, eta jaitsierarako hautagai argia zela uste zutenak iritziz aldatu dira; izan ere, konturatu bait dira berme osoz osatutako taldea dutela estutasunik ez izateko eta edozein aurkari estutzeko gai direla, eta, beraz, errebelazio-taldearen ohorezko titulua eskuratu dute.\nEsan dugun bezala, valentziarrek XV. maila oso orekatua dute. Aurrealdean ohorezko dibisioan eskarmentua duten jokalariak nabarmentzen dira: Pablo Ecuaga eta VRAC ohia den Stephen Barnes internazionala. Hiru laurdenetan, berriz, Calatayud anaiak eta Sorribes daude, jokalari azkarrak eta elektrikoak gutxi bezela. Hemen atzean Alberto Socias entrenatzailearen eskua garbi nabaritzen da, 1999an Espainiako selekzioarekin mundialista izan zena.\nMarotiasek zuzentzen dituenek entxufatuta atera behar dute hasierako txistutik Altamirako moketara, eta ahaztu egin behar da taulako bi eskuadren arteko puntu-distantzia. Badakigu errugbian konfiantza ez dela oso ona, eta nahitaezkoa dela lan-jantzia janztea, jokalekura salto egiten den bakoitzean.\nAMPO Ordizia goranzko fasean dago jokoari dagokionez, eta badirudi partidu garrtzitsuenetara bere mailarik gorenean iritsiko direla, ailegatzen bait da tituloak erabakitzeko momentua. Lau aste jarraian play-of sailkapena eta Kopako finalaurrekorako txartela erabakiko dira. Egutegia serioski konprimitu da, eta beraz, etxeko entrenatzaileak taldea dosifikatuko du eta baliteke hasierako XV. minutuan hain ohikoak ez diren jokalariak ikustea.\nMoyua Goierriko 23 urtez azpikoek atseden hartuko dute eta datorren astean Santander Independentearen aurka jokatuko dute.\nEuskal Ligako Kanpazar-Arrasate-Ordizia taldeak larunbatean 16: 00etan Bilboko Unibertsitarioaren aurka jokatuko du Altamiran eta neskak Gernikara joango dira Seven Txapelketa jokatzera.\nGure gazteek ere ligako txapelketei hasiera emango diete asteburu honetan Iruñean. 16 urtez azpikoek 10:30etan jokatuko dute La Unicaren kontra. Eta, 18 urtez azpikoek ere La Unicaren kontra jokatuko dute, kasu honeta 12:00etan izango da partida. Biak, larunbatean jokatuko dira.


LOMCEko kanpo probak: Lotsaren Egunak !. Mobilizazioak. - - euskalerriairratia.eus\nLOMCEko kanpo probak: Lotsaren Egunak !. Mobilizazioak.\nSortzen 2015-04-27 10:06\nApirilaren 23an, zenbait guraso, Herrikoa eta Sortzen Elkarteak, 3. mailako haurren gurasoen 1000 sinadura baino gehiago aurkeztu genituen Nafarroako Hezkuntza Departamenduan. Jarraian, banatu zen prentsa-oharra irakurgai duzue Pasa den martxoaren 28an ehun familiatik gora agerraldi publikoa egin genuen LOMCEk ezartzen dituen 3. mailako probei desadostasuna adierazteko. Agerraldian parte hartu genuen ama eta aita guztiak benetan kezkatuak gaude. Kezkatuak LOMCE hezkuntza erreformak eta hurak dakarrenak gure seme alabengan eduki dezakeen eraginagatik.\nAgerraldian parte hartu genuen ama eta aita guztiak benetan kezkatuak gaude. Kezkatuak LOMCE hezkuntza erreformak eta hurak dakarrenak gure seme alabengan eduki dezakeen eraginagatik. Gure seme alaben etorkizuna baldintzatu dezakeen neurrietako bat LOMCEk ezartzen dituen kanpo probak izango dira. Proba hauen inguruan zera azaldu nahi dugu:\n3. mailako ikasleen adina ez da egokia bere heziketa prozesua baldintzatuko duen proba bat egiteko. Eta ez du balio ikastetxe baten kalitatea neurtzeko, are gutxiago hezkuntza sistemaren kalitatea neurtzeko.\nLOMCEk dioenarengatik, bereizkeria ekar dezakeen eskolen arteko ranking publikoa ahalbidetzen du.\nTestuinguru hurbila kontuan hartzen ez duten proba estandarizatuak planteatzen dira. Ikasle guztientzat proba berdinak egingo zaizkie; honekin aukera berdintasunaren oinarria apurtzen delarik.\nProba bakar batean ateratzen diren emaitzei garrantzi guztia ematen zaie, ikasketa prozesu osoari eta ebaluaketa jarraiari garrantzia kentzen zaion bitartean.\nHonengatik guztiarengatik ez ditugu proba hauek begi onez ikusten eta Nafarroa osoko guraso elkarte asko urratsak ematen hasi gara eta urrats gehiago emateko prest gaude hauei aurre egiteko:\nLehenik eta behin, proba hauen inguruko informazio falta salatu nahi dugu. Hezkuntza Departamentuari eta Eskola Kontseiluari eskaera egin diogu hartuko diren ohizko eta ez ohizko, bakarkako eta taldeko neurrien inguruan proba hauek gauzatuz gero. Eta ez digu erantzunik eman.\nBigarrenik, gaur, Hezkuntza Departamentuari azken hilabetean jaso ditugun, 3. mailako gurasoek sinatutako, 950 instantziatik gora eman dizkiogu. Bertan 3. mailako proba hauekiko eta LOMCEk ezartzen dituen proba guztiekiko desadostasuna erakusten zutelarik.\nPublikoki Nafarroako Gobernuari proba indibidualizatuak hauek gelditu ditzan eskatu diogu eta hauen inguruko eztabaida zabaldu dezan. Ez digu inolako kasurik egin.\nHorregatik guztiagatik, pausu gehiago ematera goazela adierazi nahi dugu:\nBatetik proba hauek gelditzearen ezezkoaren aurrean edota hartuko diren neurrien inguruko informazio ezaren aurrean, familien proposamen indibiduala haien seme alabak ez daitezen ebaluatuak izan. Horretarako ikastetxearen zuzendaritzari eskutitz bat helaraziko dio familia bakoitzak, haien seme alabak proba pasatzeari uko eginez. Eskutitz hauek apirilaren 24 eta 30a bitartean helaraziko dira.\nLotsaren egunak: Probak iraungo duen hiru egunetan deia egingo dugu eskoletara kamiseta beltzez jantzita joateko. Lotsaren eta inposaketaren egunak izango dira hauek. Egun horietan goizean eskolara joan baino lehen (8:45) kontzentrazioak egitera animatzen dugu. Ikastetxeetan argazkia ateratzera eta e-posta helbide batera bidaltzera animatuko dugu no.lomce.ez@gmail.com. Egun horietarako ekimen bateratu gehiago egitea aurreikusten dugu.\nMaiatzaren 4an elkarretaratzea: Probak hasiko diren egunean elkarretaratze batera deituko dugu arratsaldeko 18:00etan hezkuntza Departamentuaren aurrean. Hezkuntza Komunitate osoarentzat izango da deia.


Ijitoengana hurbiltzea | Consumer\nIjitoen Nazioarteko Egunak talde horren ikusgarritasuna sustatzen du, gizarteratzea indartzeko\nApirilaren 8an Ijitoen Nazioarteko Eguna ospatzen da. 1971n hartu zen erabaki hori, Londresen antolatutako Ijitoen Munduko Lehen Biltzarrean. Ekitaldi hartan, Kaleetako bandera eta ereserkia ere moldatu ziren, eta erabaki zen egun horrek balio izatea herri hau gizartean gehiago hurbiltzeko eta hobeto ikusteko.\nIjitoen Nazioarteko Eguna aukera gisa planteatu da. Askok oraindik ezagutzen ez duten biztanleriaren zati batengana hurbiltzeko unea da, aurreiritziek eta estereotipoek, oro har, harremanak markatu baitituzte. Gainera, badirudi egungo krisi ekonomikoa hutsunea duen zirrikiturik txikienean dagoela. Orain kale-populazioa ukitzen du.’ “Zailtasun ekonomikoak dauden uneetan, etorkinak eta gutxiengoak —ijitoak beti tartean— dira ahulenak”, nabarmendu du Ijitoen Idazkaritza Fundazioak (FSG).\nTalde behartsuenak babesteko ahaleginak areagotzea eskatzen da, eta, bereziki, gizarteratzean “azken hamarkada honetan ijito-pertsona eta -familia askok lortu dituzten aurrerapenak, hazkunde ekonomiko handia izan baitute” desegin ez daitezen. Ahalegina egin behar da krisiak eta atzeraldiak gizarte-kohesioaren “aurrerapen eta helburuen aurretik egon daitezen”.\nEgun honetan, beraz, erakundeekiko konpromisoak finkatzeko konfiantza du, “ijitoen auzia ez geratzeko eta aurrera egiteko”. Horretarako, ekitaldi ludikoak eta erreibindikatzaileak egingo dira herrialdeko hiriburu nagusietan, globo urdinak eta berdeak botako dira, ijitoen banderaren koloreak bezala, eta ijitoen komunitatea ordezkatzen duen alaitasuna emango zaio ospakizunari.\nIjitoen Nazioarteko Eguna mundu osoan ospatzearekin batera, Ijitoen Idazkaritza Fundazioak bere Plan Estrategiko Instituzionala aurkeztu zuen berriki. 2009/2013 aldian aplikatuko da, ijitoen komunitatea sustatzeko, ilusioak berritzeko eta orain arteko konpromisoak sendotzeko.\nIjitoen komunitatea sustatu, ilusioak berritu eta hartutako konpromisoak finkatu nahi ditu.\nZehazki, planaren ildo estrategikoak eta helburu nagusiak hauek dira: enpleguaren, hezkuntzaren, etxebizitzaren, osasunaren eta gazteriaren arloko lana indartzea; Ekialdeko Europako ijitoekin lan egitea; bereizkeriaren aurkako ekintza-plana sortzea; eta ijitoen kultura eta gizartearen parte-hartzea sustatzeko lan-ildo berriak irekitzea.\nProiektu hau Ijitoen Garapenerako 2009-2012 Ekintza Planarekin bat dator, eta uda baino lehen onets daiteke. Plan horrek integrazioa sustatzen lagunduko du, eta ijitoen eta gizarteko gainerakoen arteko “desorekak” ezabatzeko ekintzak sustatuko ditu.\nKontratu gutxiago, eskaera gehiago\nLana bilatzea kezka nagusia da. Hala ere, ijitoen komunitateari dagokionez, pertsona batzuen diskriminazio-egoera gehitu da. Bi eragozpen horiek “Sartu” programaren bidez konpondu nahi dira. Iaz, %20 igo zen lan-eskaeren kopurua, baina kontratuen bolumena %25 jaitsi zen: 3.307 sinadura lortu ziren, aurreko urtean, berriz, 4.465. “Egia da programaren bidezko kontratazio-mailen beherakada azken urtean biztanleria osoak lortutako kontratu-kopuruan izandako beherakaden isla garbia dela”, onartu dute ekimen honen sustatzaileek.\nHala eta guztiz ere, egoera ekonomikoaren narriadurak “lehenik eta indar handiagoz” eragiten diela lan-merkatuan sartzeko zailtasun gehien dituzten biztanleei. Lehentasuna eskatzen dute pertsona horiei zuzendutako ekintzetarako edo “oso baldintza eskasetan” dauden kontratuetarako, eta prestakuntza, enplegua eta zerbitzu normalizatuak lortzeko aukera ematen duten programen alde egiten dute.\nPrestakuntzari dagokionez, Sartzeak aurten prestakuntza sustatzea proposatzen du, enplegurako aukera edo aukera errealen arabera. Epe laburrerako edo ertainerako kontrataziorako zubi-prestakuntzaren aldeko apustua da, baina “ijito-familia askok enpleguari buruz duten pentsamoldea aldatzeko, administrazioen eta, neurri batean, gizarte osoaren ikuspegia eta itxaropenak ezagutzeko” bide nagusia ere bada.\ngitana-eu gitanos-eu ijito Nazioarteko eguna población-eu


Kotizatu gabeko pentsioa osatzen duen laguntza ekonomikoa da, eta errentan bizi direnei ematen zaie.\nKotizatu gabeko pentsioaren hartzaile izan eta errentan bizi direnek.\nBaldintza hauek betez gero:\nKotizatu gabeko pentsioa jasotzea.\nErrenta-kontratua edukitzea, gutxienez urte baterako.\nErrentako etxebizitza izatea ohiko bizilekua eta etxebizitza horretan 6 hilabetean bizitakoa izatea, eskaera egin aurretik.\nErrentan hartutako etxebizitzaren jabea ez izatea maizterraren ahaidea (hirugarren mailara arte), ez eta ezkontidea edo ezkontzaren antzeko afektuzko harreman bateko bikotekidea ere.\nKotizatu gabeko pentsioaren alokairuko osagarriaren eskaera\n525 euro, urteko ordainketa bakarrean.\n1191/2012 Errege Dekretua, abuztuaren 3koa, Gizarte Segurantzako kotizatu gabekoen modalitateko pentsiodunei etxebizitza alokatzeko pentsioaren osagarria aitortzeko arauak ezartzen dituena.\n746/2016 Errege Dekretua, abenduaren 30ekoa, 2017rako Gizarte Segurantzako pentsioak eta beste zenbait prestazio publiko errebalorizatzen dituena\nEstatuak laguntza hau urtero onartu behar du.


Azaroak 11n 2018ko akziodunen batzarrean parte hartzeko deia\nRealeko zaleen eta akziodunen lantaldeak, RealSocialismo!, datorren astearteko batzar orokorrean parte hartzeko deia zabaltzen diegu bai akziodunei, baita akziorik ez duten baina akzio batzuen ordezkapena lor dezaketen zaleei. Aurrekoetan esan dugun bezala, teorian Reala kirol elkarte anonimo atomizatua da, baina hori aukera dugun bakoitzean erakustea denon ardura da. Guretzat oso garrantzitsua den gaia izanik, 2018ko akziodunen batzarrean parte-hartze maila nabarmen haztea gustatuko litzaiguke.\nIzan ere, klubak parte hartzeko bide berriak estreinatu baditu ere, Lan Mahaiak esaterako, akziodunen batzarrak tresna nagusia izaten jarraitzen du. Horretarako bi bide daudela gogoratu behar da: hilak 11n arratsaldeko 19.00etan Donostiako Kursaalera bertaratzea ala akzioak beste norbaitengan uztea:\nAkzioak delegatzeko aukera\nRealSocialismo! lantaldetik, aurten ere, akziodunei parte hartzea errazteko, gure bitartekaritza eskaini nahi dizuegu. Aurrez aipatutako bideez gain, bertaratu ezin duen orok edo hala egin nahi duen orok gure zuzendaritza taldean delega ditzake akzioak. Aukera honetan, noski, bozka markatua utz daiteke. Horrela egin nahi izanez gero, harremanak@realsocialismo.org helbide elektronikora idatz dezakezu.\nAzkenik. RealSocialismo!ko web orrian eskuragarri daude batzar orokorrari begira prestatutako hiru fitxak: Realaren egoera ekonomikoa, bazkideen eta bertaratzearen egoera, eta Anoeta berriko lanak aztergai dituztenak, alegia:\n« Realaren Lan Mahaiari jarraipena – Anoeta eta mugikortasuna\nAnímate a participar en la Junta General de accionistas el 11 de diciembre en el Kursaal »


Hotel coziness kokapen egokia eta egonaldi erosoa da 2022\nHotel bideo aurkezpena\nHotel pribatuaren "Veyut" estazioko hiri ospetsuan dago, non milaka familia urtero etortzen dira Dali itsasoko kostaldean erlaxatzeko, Hegoaldeko Eguzkiaren izpietan, erlaxatu eta ondo pasa. Atsedena estazioan herria egokia da edozein adinetako pertsonentzat. Hotela Kurgorodka erdiguneko distantzia barruan dago, mikrodistrian.\nGure hoteleko ateak urte osoan zabalik daude. Gonbidatu bakoitzarekin pozik gaude eta ostatu hartzeko gela erosoak eta erosoak eskaintzeko prest daude. Gela bakoitzak material naturalez osatutako altzari erosoak ditu, sistema zatitua, iturgintza modernoa, telebista, hozkailua. Gure gonbidatuak igerileku handi zoragarria da, eta bertan hain polita da udako egun bero batean hozten.\nHotelaren lurraldea erlojuaren inguruan zaintzen da. Udako denboraldian lurraldean jangela dago etxeko sukaldearekin, non arrazo arrazoiren bat Kebab prestatuta dago zuretzat eta giro erosoa sortzen duen musika lasaia.\n<:: <:: Hotelak "Erosotasuna" hornitutako doako zerbitzuak 4x8m igerileku berotutako (urte osoan lan egin eta ur-jauzia, Wi-Fi Interneten, mahai jokoetan (xakea, backgammon, etab.), Jolastokia , liburuak, egunkariak. Ordaindutako zerbitzu osagarriak: elikagaiak, transferentzia, hainbat txango antolatzea Sochi eta Adler, Autoen alokairua, Sauna, Hookah, Mahai tenisa, tabernen zerbitzua.\nGuztiak gonbidatzen ditugu gure hotelean erlaxatzera. Atalean zehaztutako telefonoz edo posta elektronikoz gela bat erreserbatu dezakezu. Erreserba indibidual eta kolektiboko aplikazioak onartzen ditugu.\nGaur egun, estazioko herria da adler-eko opor helmuga erakargarriena, eraikuntza olinpikoari eragingo ez dion arlo bakanetako bat delako. Hemen lasai eta erosoa, itsasoa garbia da, airea freskoa da, eta kaleak hegoaldeko landaretza exotikoan aberatsak dira.\nEstazioko herriko hotelen kokapenaren abantaila nagusia da gehienak itsasoarekiko gertukoak direla. Hotela itsasoan - zer hobea izan liteke turista baterako?! Eta hotel hau igerileku batekin gehiago bada, orduan ez duzu inoiz adler utzi nahi.\nKurgorodok bizitza turistikoko zentroa da. Oporrak ondo pasatzen ari dira eta bizia goizetik iluntzera gozatzen dute. Oporretan estazioko herrian ibiltzea, oporrak betiko oporren eta ardurarik gabeko atmosferara erortzen dira eta alde batera utzita, inpresio distiratsuak, aberatsak, positiboak eta ahaztezinak bakarrik ateratzen dituzte. Gainerako zaporearen zaporea sentitzen zuena berriro itzultzen da behin eta berriro.\nEnpresak bidaiatzen dutenentzat, Moskuko mini hotelak dira ostatu-aukera errentagarriena. Bidaiatzeagatik, apartamentua ez da apartamentura egokituko, baina orduko hotel merke bat da. Orduko hoteleko hotelen sareen sareak hainbat gaitasun eskaintzen ditu. Gure hoteletan, erosotasuna bai pertsona eta turista talde bat kokatu daitezke.\nGure eskaintza diru berdina da (eta ordu bateko edo eguneko apartamentuak alokatzeko eskaintza batzuekin alderatuta) - ordu bikainak ordubetez ordu batzuk gure orduko mini hoteletan.\n> Mini hotel "hoteleko erosotasuna" orduko ordainketa pozik dago edozein unetan! Sentitu hiriburuaren ostalaritza!


Saint-Blaise (Savoia Garaia) - Wikipedia, entziklopedia askea.\n46°03′55″N 6°05′19″E / 46.0653°N 6.0886°E / 46.0653; 6.088646°03′55″N 6°05′19″E / 46.0653°N 6.0886°E / 46.0653; 6.0886\nAndilly (Savoia Garaia), Copponex, Cruseilles eta Présilly\n172 (%49) 178 (%50.7)\nSaint-Blaise Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 259 biztanle zituen.\n2007an Saint-Blaise udalerrian erroldatutako biztanleak 259 ziren. Familiak 88 ziren, horien artean 19 pertsona bakarrekoak ziren (8 bakarrik bizi ziren gizonak eta 11 bakarrik bizi ziren emakumeak), 23 seme-alabarik gabeko familiak ziren, 42 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 109 etxebizitza zeuden, 93 familiaren etxebizitza nagusia ziren, 4 bigarren erresidentzia ziren eta 11 hutsik zeuden. 88 etxeak ziren eta 18 apartamentuak ziren. 93 etxebizitza nagusietatik 73 bere jabearen bizilekua ziren, 15 alokairuan okupaturik zeuden eta 5 doan lagata zeuden; 2 etxek gela bat zuten, 4 etxek bi zituzten, 6 etxek hiru zituzten, 21 etxek lau zituzten eta 61 etxek bost zituzten. 83 etxek euren parking plaza propioa zuten azpian. 31 etxetan ibilgailu bat zegoen eta 61 etxetan bat baino gehiago zituzten.\n2007an lan egiteko adina zuten pertsonak 173 ziren, horien artean 149 aktiboak ziren eta 24 inaktiboak ziren. 149 pertsona aktiboetatik 142 lanean zeuden (77 gizon eta 65 emakume) eta 8 langabezian zeuden (3 gizon eta 5 emakume). 24 pertsona inaktiboetatik 1 erretiraturik zegoen, 14 ikasten zeuden eta 9 "bestelako inaktibo" gisa sailkaturik zeuden.\n2009an Saint-Blaise udalerrian 88 unitate fiskal zeuden, 254 pertsonek osaturik. Pertsona bakoitzeko diru-sarrera fiskalaren mediana urteko 28.207 euro zen.\n2007an zeuden 5 komertzioetatik, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren eta 2 zerbitzu enpresak ziren.\n2000. urtean Saint-Blaise udalerrian 4 nekazaritza-ustiategi zeuden.\nMultimedia: Saint-Blaise (Haute-Savoie)\nBNF: 15274484k (data)


Euskarazko komunikazioa lehen lerroan\nKazetaritzak ere estutasun ekonomikoak bizi dituen garaiotan, baliabide gutxirekin lan ezin hobea egin daitekeela erakutsi dute aurtengo ARGIA sarituek. Topatu.info webgunea, Maite Asensio kazetaria, Eider Olazar esataria, Errigora ekimena eta Tribuaren berbak telebista saioa nabarmendu dira aurten. Deskargatu saridunen argazkia (egilea: Dani Blanco): Txikia (1 MB) / Handia (5MB)\nGoian: Eneritz Arzalluz (Topatu-ren izenean), Eider Olazar (Info7), Maite Asensio (Berria) eta Kike Amonarriz (Tribuaren Berbak programako ordezkaria). Beheran: Iraitz Salegi (Topatu); eta Xabier Gojenola eta Peru Aranburu (Errigora ekimeneko kideak)\nEpaimahaiak ondorengoa nabarmendu du: "gizarte gaiak lantzerakoan sentsibilitate bereziarekin aritzen da eta gizonen eta emakumeen arteko berdintasunari garrantzi handia ematen die. Ikuspegi feminista kazetaritza hobea egiteko ezinbesteko tresna dela erakutsi du".\nKazetaritza feminista indartzen doa eta Asensiok “luxutzat” du egunkari generalistabatean horrelako gaiak askatasunez jorratu ahal izatea. “Egunkariotan bi joera daude: albisteak oso ikuspegi androzentrikotik ematen ditugu, askotan emakume batengan izangoduen ondorioa kontuan hartu gabe, eta bestalde, erreportaje zabalagoak egiten dira gaiak hobeto lantzeko. Krisiarekin, baina, espezializazioa galtzen ari da”.\nSorreratik nahi izan zuten publiko guztiengana iritsiko zen programa, horregatik, informazioa emateko adituen esanak eta bizipenak kontatzeko herritarren iritziak konbinatu dituzte. “Tribuak hitz egiten du, ez gara ari diagnosi hotzen inguruan, ez teoriaren inguruan, ari gara hizkuntzaren bizipenari buruz eta uste dut euskarak, zorionez, gure herrian emozio on asko sortzen dituela, indar soziala duela, sekulako atxikipena duela eta tribuaren kezka eta ilusioetako bat dela”, dio Amonarrizek. Euskararen egoera ona ez dela jakin arren,neurri batean, itxaropentsua eta indartsua dela nabarmendu nahi izan dute saioan.\n"Euskaraz bizitzearen ertz guztiak leuntzen saiatzen da hizkuntz jarrera positiboa sustatuz eta askotan euskarari buruz ezagutzen ez genituen kontuak plazaratzen ditu", aipatu du epaimahaiak saria ematean. "ETBren denboraldi berriko sorpresa politenetako bat izan da".\nInformaziorako webgune soila baino areago, hiru hankadun proiektu komunikatiboaren bitartekoetako bat da Topatu.info. Informazioarekin batera, formazioak, “gazteek elkarrekin ikasi eta ahalduntzeak”, eta hausnarketarako toki kolektiboakosatzen dute proiektua.\nInformazioa formatu ezberdinetan lantzen du Topatu.info-k eta bideoak diraindarguneetako bat: “Izugarrizko apustua egin genuen duela urtebete kalitatearen alde. Bere garaian bideo asko egiteko joera zegoen, baina ez ginen itsutu, bideoak landu eta txukun aterako genituela esan genuen”.\n"Arrakastatsua izan da kanpaina jende askorengana iritsi da eta ez ditu baliabide garestiak behar izan", adierazi du epaimahaiak.


EH 2.0 (II) Josu Landa: "Hanka sartzeko eskubide osoa ematen du internetek" — Eibar.ORG | Eibarko peoria\nHemen zaude: Hasiera / Blogak / Harrikadak / EH 2.0 (II) Josu Landa: "Hanka sartzeko eskubide osoa ematen du internetek"\nEH 2.0 (II) Josu Landa: "Hanka sartzeko eskubide osoa ematen du internetek"\nMikel Iturria 2006/09/30 12:35\nLehenengo eguneko kronika gutxi daude eta horregatik aipatu dute batek baino gehiagok nirea (eskerrik asko). Bigarren egunean, zorionez, kronika gehiago daude. Adibidez, Mutilmediak zuzenean egindakoa, Gaztelumendirena edo IKTeroek sareratu dutena.\nLarunbat goiz honetan pantailaren aurrean jarri naiz "dena esanda dago" sentsazioarekin. Josu Landak botatako hitzak, dena den, pikatu egin ditut eta uste dut, hauek behintzat, jarri behar ditudala amaraunean (besteak beste, bi urtez behin ematen duelako hitzaldia Josuk eta zirikatzailea delako haren diskurtsoa). Kataluniatik etorritako Vicent Partalenak ere jasoko ditut, zinez gizon jakintsua eta patxadatsua. Amezagarenak eta MC Gorka Juliorenak, aulkitik altxatu zenean rapeatzen hasi behar zuela uste izan nuen, ondo baino hobeto daude Mutilmedian.\nJosu Landa gonbidatu zuten Susa-literatura eta Armiarma.com ekimenen partaide gisa. Gogoan daukat noiz ezagutu nuen Josu. Ez da denbora asko pasa. Odolbildua eleberria idatzi zuen eta ni Casares Kultur Etxean nengoen lanean. Bera Altzakoa denez, Fermin Muguruza gonbidatu eta biak aritu ziren solasean. Kronika hura Sustatun jarri nuen 2002ko azaroaren 22an. Josu Landa: "Hanka sartzeko eskubide osoa ematen du internetek"\nZer eskaini diezaioke euskal ziber-espazioak ziber-espazioari? "Ezer gutxi" bota zuen kategoriko. ".eus" domeinuan agian zerbait. Marka funtzioa beteko luke, erakusleiho baino.\nGaizki ulertutako modernismoa aipatu zuen: López Arriortuaren proiektuak, Panda Software inkluso. Euskal herritar unibertsalaren sindromea deitu ziona.\nGlobalizazioa-lokalizazioa: garai bateko import-export da berarentzat.\nZer dugu esportatzeko?\nIruñako Sanferminak, Bilboko Guggenheim eta Kontxako Badia. Pintxoak ere bai (gastronomia). Gogoratu zuen Espainiako publikoari saltzeko gazteleraz argitaratutako euskal ipuinen bilduma bati Pintxos jarri ziotela.\nGauzak karikaturizatzeko duen berezko joera aipatuz, iruzurraren osagai ikaragarria dagoela esan zuen. EAJk herri langile eta hitzeko gisa aurkeztu nahi gaitu; ezker abertzaleak, berriz, herri dinamika eta iritzi kritiko handiko herri gisa. Baina % 96tik gora, hori gezurra da egun.\nZer aldatu da Web 1.0tik?\nDuela bi urte Euskalduna Jauregian emandako hitzaldian ere, Informazio Gizartea eta teknologia berriei buruzkoa, ezkor agertu zela eta gaur egungo sintomak berdintsu daudela gaineratu zuen.\nKultur edukiak bahituta jarraitzen dute. Eskuragarri % 1 dago soilik.\nDemokratizazioa: ez da gauzatu ezta % 10ean ere. Aukera historiko bat galtzen ari gara. Eta hori besteekin batera abiatu ginela interneten (telebistarekin edo irratiarekin ez bezala).\nErakundetzearen kaltea: produkzio-bideak egituratuta dira (publikoak zein pribatuak). Eta horrek efektu negatiboak ere baditu. Fundazioak, enpresak, etab. dirulaguntzen morrontzapean daudelako. Eta, askotan, diru iturria desagertuz gero, produktua bera ere bai.\nJendeak paso egiten du, futitzen da, proiektu berrien aurrean: iniziatiba pertsonalen falta dago.\nIndibidualismoa: blogosfera bai aldatu dela 1.0tik 2.0ra.\nDebaterik, kritikarik eza. Ekosistema txikia da eta inor ez sumintzeagatik. Adibidea, Berriaren webgune berritua desastre bat da. Eta ez da inon aipatu kritika hori. Gure itsasargiak aurrera baino, atzera egin du azken aldaketarekin.\nDiskurtso propioa sortu beharra eta aldi berean ezina: hemen aipatu zituen gaizki inportaturiko alferreko estandarrak edo klitxeak. Esate baterako, consultinga. Edozein plan egiteko, aurre-azterketa egiten da. Praktikan, baina, ez dugu txapuza gainditu.\nOJD sindromea: gure errealitatean irreala da analisi kuantitaboa. Zer axola dio Sustatu edo EITB ote diren lehenak? Analisi kualitatiboa behar da.\nLizentziak eta jabego intelektuala\nJosuren ustez, lizentziak (Creative Commons, etab.) gaizki inportaturiko beste klitxe bat dira. Hizkuntzaz bai, baina espirituz lokalizatu gabeak. "Komertziala / ez komertziala" eztabaida errealitatez kanpoko eztabaida da gure eremuan.\nAipatu ditzagun, aldiz, edukien bahiketak. "Auñamendi esteka ezina da. 30 minutu pasa nituen behin eta ez nuen lortu. Hor bokazio publiko falta nabaria dago" esan zuen. Euskomedia.org webgunearen lege-oharra (gazteleraz dagoena, bide batez) beldurgarria da, hipercopyright.\nEztabaida dezagun Jabeko Intelektualari buruz. Lizentzia horiek mundu anglosaxoitik datoz: errealitatea onartu eta puntu ttikienean ere betetzen dute. Gurea beste gauza bat da: pirata ez da lapurra. Errealitatea konplexuagoa da. Estatu bakoitzeko legedia dago hor eta Espainiako Jabego Intelektualaren legea injustua da.\nZer egin? Copyleft-ak onartzen du errealitatea, baina desobedientzia posible da. Ilegaltasuna/alegaltasuna bideak esploratzeko ditugu.\nArmiarma.com atariko edukiak dominio publiko direla diote (blogariaren oharra: ikus Josu Landaren beheko komentarioa), baina hori ilegala da, jabego intelektuala utziezina baita egilea hil eta 70 urtera arte.\nEztabaida dago kanonaren inguruan (eztabaida inportatua, besteak beste); SGAE propioaren eztabaida ere gaizki lokalizatuta dago. Gero, kanona liburutegi publikoetan jarri nahi dute eta ez dago apenas komentariorik.\nOinordekoak: dominio publikoaren etsairik handienak (orokortu gabe). Egin dezagun kanpaina: "desheredatu zure seme-alabak, eduki sortzailea ez utzi zure familiaren esku".\nIlegalidadearen aldeko alegatorik egin gabe, copyrightdun edukiak jar ditzakegu blogetan: zer gertatuko litzateke? Ez dakigu, zeren ez dago jurisprudentziarik.\nArmiarma.com-ek pirata fama omen du, baina baimenak eskatzen dituztela argitu zuen. Urtean 100en bat eskaera bideratzen dituztela eta oso gutxik esaten duela ezetz (% 3ak). Baimen horiek e-mail bidez emandakoak dira: balio dute?\nEztabaidatu baino, legearen hutsuneak baliatu ditzagun Copyleft-arekin inoiz amestuko ez genituzkeenak egiteko.\nEusko Ikaskuntzarekin izandako arazo bat aipatu zuen. Armiarma.com-en testu bat jarri zuten. Handik bi urtetara, edukia osatzeko dirulaguntza eskaera egin zutenean, Eusko Ikaskuntzakoak konturatu egin ziren eta abokatua bidali beraiengana. Eskubide industrialen urraketa leporatzen zieten, baina abokatuen arteko akordioa lortu zen: erakundearen logotipoa jarri behar izan zuten eta kitto.\nEta horrela amaitu zuen hitzaldia Josuk. Norbaitek galdetu zion debaterik gabe, zer eredu sortuko ote dugun. Josuk gauzak inportatu behar direla esan du, noski baietz, baina beti izpiritu kritikoarekin. Eta hor asko gustatu zaidan esaldia: "Hanka sartzeko eskubide osoa ematen du internetek (esperimentazio-gunea da)".\nAurrekoan zure kronika erabili genuen Sustatun. a>. Eskerrik asko. Oraingoan gehiago daude, bai.\nMomentuz aurkitutako kroniken zerrenda sartu dugu Sustatun\nMikel: lotsa ere ematen dit zure kronika hau ia erabat "kapitalizatu" izanak, baina tira. "Blogariak" topatu ezin izan duenari buruz:\nDominio publikoak direla esaten duen webgunea ez da armiarma.com, bere orokorrean, baizik eta Klasikoen Gordailua. "Klasikoen Gordailuak egindako lanak oro dominio publikokoak dira". Eta, hori (inork egindako lan bat dominio publikokoa dela esatea), ilegala da. Dominio publikoa ez da borondatez erabaki daitekeen zerbait, egile eskubideen iraungitze naturalaz gerta daiteke soilik. Beti ere, legearen arabera. Kuestionatu premia dagoen legea, nolanahi ere.\nBeno, Partal-en hitzak jaso ditut ere. Eskerrik asko abisuaren kokapenaren berri emateagatik.


Etiketa: bilaketa organikoa | Martech Zone\nEtiketa: bilaketa organikoa\nOsteguna, martxoa 25, 2021 Asteartea, abuztua 24, 2021 Douglas Karr\nHamarkada bat baino gehiago daramatza Google-k eduki bikoiztuaren zigorraren mitoaren aurka borrokatzen. Oraindik horri buruz galderak egiten jarraitzen dudanez, hemen eztabaidatzea merezi duela pentsatu dut. Lehenik eta behin, eztabaidatu dezagun berbaldia: Zer da eduki bikoiztua? Eduki bikoiztua, oro har, beste eduki batzuekin guztiz bat datorren edo nabarmen antzekoa den domeinu barruko edo hauen arteko eduki bloke substantiboak aipatzen dira. Gehienetan, jatorria ez da engainagarria. Google, saihestu bikoiztuak\nAsteazkena, urria 21, 2020 Asteazkena, urria 21, 2020 Douglas Karr\nArrazoi ugari daude zure webguneak bilaketa organikoaren ikusgaitasuna galtzeko. Migrazioa domeinu berri batera - Google-k Bilaketa kontsolaren bidez domeinu berri batera aldatu zarela jakiteko bitartekoak eskaintzen dituen bitartean, oraindik badago atzera esteka bakoitzak zure domeinu berrian URL ona lortuko duela ziurtatzearen arazoa. aurkitutako (404) orria. Indexazio baimenak - Jende ugari ikusi dut\nTrafikoa zure ecommerce webgunera bideratzeko 10 modu frogatuta\nAsteartea, abuztua 20, 2019 Asteartea, abuztua 20, 2019 Laura Himmer\n"E-merkataritza markek% 80ko huts-tasari aurre egiten diote" E-merkataritza praktikoa Estatistika latzak izan arren, Levi Feigenson-ek 27,800 $ irabazi ditu diru-sarrerak bere merkataritza elektronikoaren negozioaren lehen hilabetean. Feigensonek, bere emaztearekin, Mushie izeneko osagarrien marka ekologikoa jarri zuen abian 2018ko uztailean. Harrezkero, ez dago atzera jabeek eta markak ere. Gaur egun, Mushiek 450,000 dolar inguru saltzen ditu. Merkataritza elektroniko lehiakorreko garai honetan, non salmenten% 50\nUX Diseinua eta SEO: Nola funtzionatu dezakete bi webguneetako elementu hauek zure abantailarako\nOsteguna, urtarrila 31, 2019 Ostirala, otsaila, 1, 2019 John Vuong\nDenborarekin, webguneekiko itxaropenak eboluzionatu dira. Itxaropen horiek gune batek eskaintzen duen erabiltzaile esperientzia lantzeko estandarrak ezartzen dituzte. Bilatzaileek bilaketei emaitzarik garrantzitsuenak eta asebeteenak emateko nahiarekin, ranking faktore batzuk hartzen dira kontuan. Gaur egun garrantzitsuenetako bat erabiltzaileen esperientzia da (eta horri laguntzen dioten guneetako hainbat elementu). Beraz, UX ezinbestekoa dela ondoriozta daiteke


«Aginduak jasotzera ohituta nengoenez, ez nekien agintzen» - Otamotz : Otamotz\nOiartzungo Gurutze-Berri jatetxeko nagusia da Maria Luisa Ruiz (Zumarraga, 1934). 50 urte pasa dira bere senarrak eta Luis Irizarrek jatetxea hartu zutenetik eta urteurrena ospatzen ari dira. Aspalditik Oiartzunen bizi zara, baina zumarragarra zara. Aita bizkaitarra zen, Somorrostrokoa. Trenbidean lan egiten zuen, Vascongadoetan, eta Zumarragara ezkondu zen. Nire ama ezkiotarra zen. Lau anai-arreba ginen eta hiru bizi gara. Zein ikasketa egin zenituen? Mojen ikastetxera joan nintzen. Garai hartan beraien ikastetxea parrokiaren parean zegoen. Gainontzeko familia umilen seme-alabek bezala, oinarrizko ikasketak egin nituen. Amaren ahizpa bat Donostiako Azaldegi jatetxeko zerbitzaria zen eta berarekin eraman ninduen. Bertan nire senarra ezagutu nuen: Xabier Zapirain sukaldari oiartzuarra. Oso jatetxe ona zen. Mirakontxan zegoen. Garai hartako jatetxe onenetakoa zen. Bezero asko madrildarrak ziren. Ezkondu aurretik, senarra Londresera joan zen. Urtebete eman zuen bertan. Ondoren, ezkondu egin ginen eta elkarrekin Londresera joan ginen. Lau urte pasatxo eman genituen bertan. Alaba nagusia bertan jaio zen. Hiru semeak, berriz, hemen jaio ziren. Londresen ere zerbitzari lanetan aritu al zinen? Ez, ez bainekien ingelesez hitz egiten. Jostun tailer batean lan egin nuen, josten abila bainintzen eta josteko ez bainuen hitz egiteko beharrik. Zergatik erabaki zenuten Euskal Herrira itzultzea? Alaba nagusia jaio zenean, senarrak Euskal Herrira itzultzeko garaia zela esan zuen. Orain itzultzen ez bagara, haurra hazten denean ez gara itzuliko, esan zidan. Non lan egin zenuten itzuli zinetenean? Donostiako Alde Zaharreko jatetxe bat hartu genuen eta Oiartzun izena jarri genion. Egun, Aitona du izena. Lauzpabost urte eman genituen jatetxe hartan.\n“Jatetxeak ez zuen bientzako ematen Luis Irizarrek guri uztea erabaki zuen” “50 urte hauetan lan asko egin dugu, baina senarrarekin oso ondo bizi izan naiz”\nNoiz etorri zineten senarraren jaioterrira? Gurutze-Berri jatetxea Oiartzungo ahizpa batzuena zen. Nire senarraren ahizparen lagunak ziren. Ezbehar bat izan zuten eta jatetxea nire senarrari eskaini zioten. Senarrak Luis Irizarrekin hitz egin zuen eta jatetxea elkarrekin hartu zuten. Lauzpabost urte eman zituzten elkarrekin. Jatetxeak ez zuen bientzako ematen eta Luisek nire senarrari uztea erabaki zuen. Semeak dituzu eta negozioarekin jarraitu ahal izango dute, esan zion. Berak alabak ditu, baina batek sukaldaritza eskola bat izan du. Luis pertsona zoragarria da. Aurten 50. urteurrena ospatzen ari zarete. 50 urte hauetan denetik egitea tokatuko zitzaizun. Hala da. Zerbitzari lanetan aritu nintzenez, negozioa ezagutzen nuen. Baina hasiera gogor samarra izan zen. Izan ere, aginduak jasotzera ohituta nengoenez, ez nekien aginduak ematen. Dagoeneko ohitu egin naiz, baina hasieran ez da erraza aginduak ematea. Gaizki pasa nuen. Zure senarra urtarrilean hil zen. Sukaldari, senar, aita eta pertsona bikaina izan zen. Gabonen ondoren ateak ixten ditugu eta otsaila erdialdean itzultzen gara. Aurten oso gogorra da itzulera. Xabier eta Gorka semeak eta hirurok gara arduradun nagusiak. Xabier hotelaz eta sukaldeaz arduratzen da eta Gorka jangelaz. Biek Frantzian ikasi zuten ofizioa. Alaba nagusiak eta beste semeak ez dute jatetxean lan egiten. Lan polita al da? Bai, baina gogorra ere bai. Lan asko egin dugu 50 urte hauetan, baina senarrarekin oso ondo bizi izan naiz eta oso gustura egin dut egin dudan guztia. 50. urteurrena dela eta, inoiz baino bezero gehiago izan ditugu. Jende asko hurbildu da gu zoriontzera. Gurutze-Berri izen handiko jatetxea eta hotela da. 300 lagun baino gehiagorentzako tokia duen jangela bat eta 36 logela ditugu. Uztailean eta abuztuan hotela beteta egon da. Nongo bezeroak dituzue? Frantses asko etortzen dira. Aurten, errusiarrak, israeldarrak… ere egon dira. Zein da arrakastaren gakoa? Lana. Oso saiatua izan behar da. Nire semeek egunaren zati handi bat hemen ematen dute. Negozio handia da eta langile batzuk ditugu, baina arduradunak bi semeak eta ni gara. Semeak oso profesional onak dira, baina bezero askok ni ezagutzen naute eta hemen egon beharra dut. Inguru honetako jende askok gure jatetxean egin du eztei-oturuntza. Zumarragako jendea ere etortzen da. Ama hil zenetik ez naiz asko joaten Zumarragara, baina asko gogoratzen naiz herriaz. Bihotzean daramat.


Gazteak erakarteko helburua dau XXX. Durangoko Musika Hamabostaldiak - bizkaie.biz\nBizkaie! 2019-10-31 10:09 Musikea\nDomekan, zemendiak 3, hasiko da aurtengo edizinoa.\nArtistak eta antolatzaileak, Hamabostaldiaren aurkezpenean (argazkia: Durangoko Udala) | Ikusi handiago | Argazki originala\nBeste estilo batzuetako zaleen artean badagoz gazteak, baina musika klasikoari gehiago kostetan jako belaunaldi barriakaz bat egitea. Hain zuzen be, horri bueltea emotea da XXX. Durangoko Musika Hamabostaldiaren helburu nagusietako bat, Bartolome Ertzilla Musika Eskoleak ahalegina egin dau gazteak erakarteko moduko egitaraua atontzen.\nIzenean Hamabostaldia dinoan arren, ia hilebete eta erdi pasauko da aurtengo edizinoko lehenengo kontzertutik azkenera. Danetara, lau emonaldi programau ditue, bertoko taldeen bi eta kanpokoen beste bi, Durangoko hainbat lekutan.\nZemendiaren 3an, domekan, izango da lehenengo kontzertua, 19:00etan Andra Marin. Leioako Kantika Koralak bere errepertorio zabaleko pieza batzuk kantauko ditu. Zemendiaren 9an, ostera, Roberto Pacheco madrildarra buru dauen Charlie Parker with Strings taldearen txandea izango da. Jazza eta musika klasikoa buztartzen ditue. Plateruenak hartuko dau emonaldia, Musika Hamabostaldiaren historian lehenengoz.\nHirugarren saioa berezia izango da, kontzertu arrunta izan beharrean, ume eta familientzako ipuin musikatua aurkeztuko dabelako Maider Lopez gasteiztarrak eta bere taldekideek. Sagutxo tuntuna ikuskizunaren hiru emonaldi egongo dira zemendiaren 17an, San Agustin Kulturunean: 12:00etan, 17:30ean eta 18:30ean. Sarrerak lau euroan salduko ditue.\nIa hilebete geroago helduko da azken kontzertua, abenduaren 15ean San Agustinen. Danimarkatik etorriko da Carion Wind Quintet haize boskotea, eta sarrerak 10 euroan egongo dira salgai.\nIma Garrastatxu Durangoko alkateak esan dauenez, uriak gero eta astialdiko eskaintza zabalagoa dauka, eta bide horretan segiduko dau Udalak. Eskaintza horren barruan Musika Hamabostaldia nabarmendu, eta urterik urte halako jaialdi bat izatea lujoa dala adierazo dau. Bartolome Ertzilla Musika Eskolearen lana be txalotu dau alkateak, Hamabostaldia antolatzeaz gan, egunero musika zaletasuna zabaltzen dauelako.


Burdinazko osagarrien fabrikatzaileak, hornitzaileak - Txinako burdinazko osagarrien fabrika\nProduktuaren deskribapena >>> Materiala: Q235 / Q345 / q355 Neurriak: marrazkien pertsonalizazioa Herdoila saihesteko metodoa: beroan galvanizazioa / galvanizazioa / galvanizazioa Zehaztapen guztiak eskuragarri daude, OEM / ODM bezeroen marrazkien eta laginen arabera eman daiteke Osagai eusten edo material batekin beste material bat uztartzea. Loturari dagokio. Potentzia ingeniaritzan, uztaia gurutze-besoa zutoin zirkularrean finkatzeko erabiltzen da, eta gurutze-besoak tentsioa eta hamar...\nProduktuaren deskribapena >>> Materiala: Q235 / Q345 / q355 Neurriak: marrazkiaren pertsonalizazioa Herdoila saihesteko metodoa: beroan galvanizazioa / galvanizazioa / galvanizazioa Zehaztapen guztiak eskuragarri daude, OEM / ODM bezeroen marrazkien eta laginen arabera eman daiteke Gurutze-besoa garrantzitsua da dorrearen zati bat. Bere eginkizuna eroaleak eta tximista-hariak eusteko isolatzaileak eta osagarriak instalatzea da, eta araudiaren arabera segurtasun distantzia jakin batean mantentzea. Dibisioa izan daiteke...\nAltzairuzko tiranteen fabrikatzaileak altzairuzko tirante pertsonalizatua\nProduktuaren deskribapena >>> Materiala: Q235 / Q345 / q355 Neurriak: marrazki pertsonalizazioa Herdoila saihesteko metodoa: beroan galvanizazioa / galvanizazioa / galvanizazioa Zehaztapen guztiak eskuragarri daude, OEM / ODM bezeroen marrazkien eta laginen arabera eman daiteke (1) Erabiltzen da eroalearen eta aireko lurreko hariaren tentsio desorekatua orekatzeko. Egonaldi-hari mota honi gida-hari eta lurreko egonaldi-hari deitzen zaio. (2) Haizeak eratutako haizearen presioa orekatzeko erabiltzen da b...\nProduktuaren deskribapena >>> Materiala: Q235 / Q345 / q355 Neurriak: marrazki pertsonalizazioa Herdoila saihesteko metodoa: beroan galvanizatua / galvanizazioa / galvanizazioa Zehaztapen guztiak eskuragarri daude, OEM / ODM bezeroen marrazkien eta laginen arabera eman daiteke M pad burdina ere deitzen zaio. arku pad eserlekua: altzairu lauko urratzaileen bidez sakatzen da, eta m burdin integrala edo zatitutako pad burdina tokiko edo bezeroen eskakizunen arabera pertsonalizatzen da. Burdinazko osagarrien eredua (esaterako, kros...


Haría | 20170817\nHamar herrik osatzen dute Haria herria, haien hartean, haranako hiriburua, Haria: Maguez, Ginate, Ye, Orzola, Punta Mujeres, Arrieta, Tabayesco, Mala eta Charco del palo. 4.726 biztanle ditu Hariak guztira. Oso zonalde lasaia da eta turismoa ez da honaino iritsi, nahiz eta irlako turismo atrakzio gehienak hemen egon: Cueva de los Verdes, Jameos del Agua eta Mirador del Rio.\nPalmerak herriaren identitatearen sinbolo bat da, gainera, goitizena ematen diote eta kanariar irletako irudi xarmangarria ematen diotenak ere dira. Ez dakite ziur Mil Palmeren Harana goitizena nondik datorren, baina kondairak dionez XVII eta XVIII. mendean ohitura zen haur bat jaiotzen zenean palmarondoak landatzea; zuhaitz bat neska bazen eta bi mutila bazen. Dena delako, inoiz ez dira zenbatu benetan zenbat palmera dauden.\nHariak kanarietako herri arkitektura mantentzea jakin izan du mendean zehar, hortaz, gaur egun Lanzaroten hobekien mantentzen den herria da. Herrian dagoen turismo gutxiagatik izan daiteke. Zonalde oso lasaia da Playa Blnaca edo Puerto el Carmen hegoaldeko herri turistikoekin alderatuta.\nHaria lasaiegia izan daiteke. Kanariar herria kanarietzako. Horrek ez du esan nahi bisitariak esku zabalik hartzen dituztenik, izan ere, oso jatorrak dira, baina ez daude bisitariak hartzeko ohituta. Lanzarote txikia da, hortaz, zonaldean daude atrakzio turistikoak bisitatzeko kotxearekin erraz iristen da, eta ez da beharrezkoa hemen lotara gelditzea. Horregatik ere, esan bezala, Haria turismo gutxi duen eta oso lasaia den herri xarmangarria da.\nLarunbata herriak bisitari gehien hartzen duen eguna da. Egun honetan ospatzen baita Hariako Artisau azoka. Oso ezaguna da. 2001. urtean sortu zen zonaldeko artisautza eta nekazaritza ekologikoa ezagutarazteko.\nHariako Artisau Azoka | 20170819\nTeguise bidean, Barranco de Chafarís mendian Chafaris Begiralekua dago. Hemendik haranaren eta irlaren bista ikaragarriak ikusi daitezke.\nChafaris Begiratokia Haria eta Teguise artean | 20170817\nHaranaren errepide desertikoetatik bidaiatzea da lekua izagutzeko modurik politean. Bidean altxorrak aurkitu daitezke, Ye-ko eliza bezala, Corona sumendiaren oinetan dagoena. Sumendi honen zuloa izugarria da.\nYe-ko eliza Corona sumendiaren pean\nCorona sumendia | 20170818\nZonalde hau ezagutzeko hiru arrazoi nagusi izan ohi dira, izan ere, hemen aurkitzen dira Lanzaroteko hiru atrakzio turistiko ospetsuenetarikoak: Cueva de los Verdes, Jameos del Agua eta Mirador del Río. Egon ginenean, 2017ko abuztuan, zentro turistiko hauek itxita zeuden langileen greba zegoelako, eta alternatibak bilatu behar izan genituen, Ginateko Begiratokia, esaterako.\nGuinateko Begiratokia | 20170818\nalternatibak bidaiak Haria iparraldea Kanariar irlak Kanariar uharteak Lanzarote Las Palmas turismo\nEtiketak: alternatibak bidaiak Haria iparraldea Kanariar irlak Kanariar uharteak Lanzarote Las Palmas turismo


Emakume bat atxilotu dute Zestoan, lan egiten zuen etxean milaka euro lapurtzea egotzita\nIra 13, 2017\tNork:\tZestoako Hitza\t-\nEtxebizitzara askatasun osoz sar zitekeela baliatuta, emakumezko horrek ustez dirua lapurtu zuen hainbat hilabetez. 29 urteko emakumea atxilotu egin dute, eta epailearen esku utzi dute kasua.\nEtxeko langile bat atxilotu dute Zestoan, lan egiten zuen etxetik zenbait mila euro lapurtzea egotzita, Eusko Jaurlaritzako Segurtasun Sailak jakinarazi duenez. Atxilotutako pertsona 29 urteko emakumea da. Etxebizitzara askatasun osoz sar zitekeela baliatuta, emakumezko horrek ustez dirua lapurtu zuen hainbat hilabetez.\nEtxebizitzaren jabeek Ertzaintzaren aurrean salatu zutenez, etxean dirua falta zitzaiela antzeman zuten, eta ez zuten indarkeriazko lapurretarik izan. Hori dela eta, etxerako sarbidea duen norbait izan zitekeela susmatu zuten; adineko pertsona bat zaintzeaz gain, etxeko lanak egiten zituen langilea, hain zuzen.\nErtzainak aipaturiko etxebizitzara joan ziren astelehenean, eta emakumeak egindakoa aitortu zuen. Halaber, ostutako diruaren zati bat itzuli zuen. Ikerketaren arabera, hainbat mila euro ostu ditu. Epailearen esku utzi dute kasua.\nMartxan da Zestoan Alonderoko igogailu b ...\nNork: Zestoako Hitza - Ira 22, 2018\nBolumen handikoen bilketa aldatu zuteneti ...\nNork: Urola Kostako Hitza - Ira 20, 2018\nIgandean jokatuko dituzte Zestoako gaztee ...\nNork: Zestoako Hitza - Ira 20, 2018\nAlex Txikonek hitzaldia emango du ostira ...\nNork: Urola Kostako Hitza - Ira 19, 2018\n‘Herri txiki infernu handi’ s ...\nNork: Zestoako Hitza - Ira 17, 2018\nIgon Mancisidorrek eta Nerea Amilibiak i ...\nNork: Zestoako Hitza - Ira 16, 2018


Interpretazioaren munduan lan egiteko nabarmentzea ezinbestekoa da, ezen horretaz bizi nahiko luketen ehunka pertsona baitaude. Artista gai batzuek euren xedea lortzen duten bitartean, beste asko bidean geratzen dira, ametsa bete ezinik.\nEta Najwa Nimri Urrutikoetxea izena lortu duen horietariko bat da. Iruñean jaio zen 1972ko otsailaren 14an eta handik gurasoek bizitokia Bilbora lekualdatu zuten. Bere izenak estasi esan nahi du arabieraz eta horrela deitzearen arrazoia, aita jordaniarra dela da; ama berriz, euskalduna du.\nArgazkia: Diario de Noticias de Gipuzkoa\nNajwak diziplina desberdinak landu ditu bere ibilbide profesionalean, eta horretarako, normala den moduan, prestakuntza jaso behar izan du alor ezberdinetan. Besteak beste, Bizkaiko hiriburuan bizi zenean Lauro Abesbatzan aritu zen lau urtez kantatzen; Madrilgo William Layton Laborategian berriz, interpretazio eskolak hartu zituen, baita baletekoak ere, azken horiek Jon Beitia akademian.\nKantatzeko abilezia erakutsi du Najwak gaztetatik eta horri etekina atera dio. Hala, estilo anitzetako taldetan abestu izan du artistak; soula landu zuen Respect taldearekin, jazza berriz, Clan Clubrekin. Baina musikari gisa izena beranduago hartu zuen, hain zuzen ere Carlos Jean musikagilearekin elkartu eta Najwajean sortzerakoan. Bikote moduan atera zituzten lanen artean No blood (1998), Selection (2002) eta Till it breaks (2008) albumak daude. Gainera, Asfalto eta Guerreros filmetarako soinu bandak egin zituzten batera.\nHalere, bere bakarkako bidea ere egin du esparru honetan eta hainbat album publikatu ditu, Carefully (2001), Mayday (2003), Walkabout (2006) eta El último primate (2010) hain zuzen ere.\nBaina aipatu bezala, euskal artistak bestelako alorrak ere jorratu ditu gaur arte; aktore moduan ere ezagun baita. Aurreneko lana Santiago Seguraren Ni aquí, ni ahora laburmetraian eskuratu zuen. Horren ostean, Daniel Calparsororen eskutik pantaila handira egin zuen salto 1995ean, hain zuzen, Salto al vacío luzemetraian protagonista izan baitzen. Ordutik askotan aritu da zuzendari berdinaren gidaritzapean eta lan horien artean daude Pasajes (1996), A ciegas (1997), Asfalto (2000) eta Guerreros (2000).\nBeste hainbat zuzendarirekin ere egin du lan, hala nola, Alejandro Amenábar, Julio Medem, Xabier Ribera edota Iciar Bollaínekin. Askoren artean, bere filmografiak honako izenburuak jasotzen ditu bere baitan: Abre los ojos (1997), Los amantes del Círculo Polar (1998), The Citizen (1999), Lucía y el sexo (2001), Fausto 5.0 (2001), La reina del bar Canalla (2003), A+ (Amas) (2004), El método (2004), Las vidas de Celia (2006), Oviedo Express (2007) zein Matahari (2007).\nGainera, bere interpretazioak –dela aktore moduan, dela musikari gisa– hainbat saritarako izendapena jaso eta zenbaitetan horiek eskuratzera eraman du artista. Hala nola, Goya Sarietarako izendapena jaso du lau aldiz (1999, 2001, 2002 eta 2003an), Onda Sariketan aktore onenaren galardoa eman zioten 1998an Los amantes del Círculo Polar filmean eginiko lanagatik; Salto al vacíorekin Ginebrako Zinema jaialdian aktore onenaren saria eman zioten, baita Mosku zein Angerseko zinemaldietan ere; guztiak, 1995ean.\nNimriren nahia, lan egiten duen pelikuletan ahalik eta pertsonaia ezberdinak interpretatzea da, eta musikari dagokionez ere, ohizkanpoko doinuak sortu eta jendarteratzea. Zenbaitetan misteriotsua da bere lana, goxoa bestetan, gogorra batzuetan, baina beti ere karismaz beteta zuzentzen zaio publikoari eszenatoki zein pantaila batetan.


HAMAIKA BEGIRADA Kongresua. Kontsumo arduratsuaren eta ekonomia sozial eta solidarioaren proposamen feministak. Eman izena!\nSETEM Hego Haizeatik Hamaika Begirada *Kon-gresura gonbidatzen zaitugu. Kongresua Vitoria-Gasteizko Goiuri jauregian egingo da, urriaren 19an eta 20an, kontsumo arduratsuko eta ekonomia sozial eta solidarioko hainbat proposamen feminista bilduta, egitarauan jasotzen den bezala. Kongresua dohainik izango da, baina izena ematea derrigorrezkoa da. Horretarako, bete formulario HAU.\nKontsumo kontziente, arduratsu eta eraldatzaileak arreta berezia jartzen du indarreko sistema patriarkalari eusten dioten desparekotasunetan eta nagusi diren balio matxistak ez berrekoizteko proposamen feministetan. Ikuspegi horretatik, SETEMek hainbat ikerlan argitaratu ditu, indarkeria matxisten, ekoizpen-prozesuen eta kontsumoen arteko loturak identifikatzen dituztenak.\nKongresu hau antolatuz, lotura horiek kuestionatzen dituzten ereduak identifikatu nahi ditugu, lotura horiekin hautsi egiten duten eta alternatibak proposatzen dituzten eredu batzuk, berdintasun erreal baterantz pausoak emateko helburuz. Bi jardunalditan banaturik, kongresuak hiru ardatz izango ditu:\nBidezko merkataritza, elikadura-burujabetza, eta sexu- eta genero-aniztasunak\nEkonomia sozial eta solidarioan estalita ez dauden espazioak begirada feminista gehitzeko\nKongresu honetan estatutik zein Latinoamerikatik etorriko diren hainbat hizlarik parte hartuko dute. Laster egitarau osoa eta hizlari-zerrenda izango ditugu eskuragarri.\nHorrez gain, esperientzien azoka moduko bat izango da, non alternatibak erakutsiko diren. Bertan parte-hartzera gonbidatzen zaitugu.\nIrakurtzen ari zarena gustatzen? Orduan, izena eman dezakezu esteka HONETAN dagoeneko lekua gordetzeko...\n*Kon-gresua: “bildu eta elkarrekin pausoak eman” nahi dituzten horiekin, hain zuzen (horixe da, bada, kon-gresuaren asmoa: congredi (elkarrekin joan, bildu). Latinezko aditz horren osagaiak con- aurrizkia (elkarrekin) eta gradi aditz bakuna (pausoak eman, ibili) dira.\n- Kontsultatu HEMEN Kon-gresuaren egitaraua\n- Indarkeria kontsumitzen dugu? ikerlana HEMEN\n- Finantzak eta genero-desberdinkeriak ikerlana HEMEN


Nola heldu | Deusto\nKantauriar Itsasoko Perla\nBadiaren edertasunak (Kantauriar itsasoko Perla izenez ezaguna), mendia eta itsasoa pauso batera izateak, bizi kalitateak eta bertako gastronomia ospetsuak azken bi mendeotako lehen mailako helmuga turistiko bihurtu dute.\nOndo kokatua dagoenez, nahiko erraza da oinez iristea hiriko edozein tokitatik. Gainera, zuzen-zuzen lotzen ditu Mundaizeko zubi berriak campusa eta hirigunea. Gainera, bizikletentzako bidea izateak errazten du garraio-bide ekologiko hori erabiltzea.\nBizikletaz etortzea da, inondik ere, oso aukera egokia, bidegorri asko baitaude Unibertsitateko sarreraraino heltzeko. Behin bertan egonez gero, txirringa aparkatu ahal duzu garraio horrentzat prestatutako tokietan.\nDeustuko Unibertsitateak autoentzako aparkalekua eta motoentzako tokiak ditu; hortaz, erraza da ibilgailuak campus bertan uztea.\nDonostiak autobus geltoki garrantzitsua du, hiria Espainia osoko eta Europako hainbat herrialderekin lotzen du. Autobus geltokia Renfeko tren geltokiaren ondoan dago, campusetik 10 minutura.\nDonostiako autobusen ordutegia\nAutobusen informazio gehiago\nHiri erdian bertan dago kokatua Donostiako tren-geltokia, “Iparreko Geltokia” ezizenez ezagutua, hiri askorekin dago lotuta; esaterako, Madril eta Bartzelonarekin; eta bai nazioarteko batzuekin ere; adibidez, Paris edota Lisboarekin. Era berean, tren- eta topo-geltokien hurbiltasunari esker, erraz iristen da campusera.\nI00 km.ko erradio batean. Donostiak 5 aireportu ditu, eta horietako 3 nazioartekoak dira.\nErdigunetik 20 minutura dagoen aireportua du Donostiak. Bertan, lotura dago espainiar hiri nagusiekin: Madril eta Bartzelonarekin.\nKilometro gutxira daude Bilboko aireportua, Europa guztiarekin lotura duena, eta Biarritzekoa, non aritzen baitira hainbat konpainia: frantsesak, nazioartekoak eta low-cost-ekoak.\nDonostiako Aireportua – 20 km.\nBilboko Aireportua – 105 km.\nGasteizko Aireportua – 120 km.\nIruñeko Aireportua - 90 km.\nBiarritzeko Aireportua - 40 km.\nBa al dakizu non dagoen campusa?\nDonostiako kokapen mapa\nDonostiako campuseko planoa\nIkusi Donostian ostatu hartzeko dituzun aukerak\nEzagutu hiriak eskaintzen dituen aukera guztiak\nAutoentzako aparkalekua eta motoentzako tokiak ditu gordeta unibertsitateak; hortaz, erraza da ibilgailuak campusean bertan uztea.\nAutobusa ere erabili daiteke heltzeko, geltoki bat baitago Unibertsitatetik oso gertu; eta tren geltokia ere hurbil dago, hainbat hirirekin konektatuta.\nCampuseko beste instalazio eta eraikin batzuk\n- P. Altuna eraikina - Ikasgelategia\n- D. Aranzadi eraikina-Deusto Business School-Executive Education eta Graduondokoak\n- F. Garate eraikina - Innogunea\n- Eraikin teknologikoa